AMMATTIKORKEAKOULUJEN ValintaperusteSUOSITUS 2016

1.9.2015

SISÄLLYSLUETTELO

[1 YLEISOSIO; AMMATTIKORKEAKOULUTUTKINTOON JOHTAVA KOULUTUS 1](#_Toc428266261)

[1.1 Hakukelpoisuus ammattikorkeakoulututkintoon johtaviin opintoihin 1](#_Toc428266262)

[1.2 Hakukelpoisuuden osoittaminen 1](#_Toc428266263)

[1.3 Valintaperusteet 2](#_Toc428266264)

[1.4 Harkinnanvarainen haku 3](#_Toc428266265)

[1.5 Kielitaidon osoittaminen valinnoissa 4](#_Toc428266266)

[1.5.1 Suomen tai ruotsin kielikoe 4](#_Toc428266267)

[1.5.2 Englannin kielitaidon osoittaminen ja vapautus kielikokeesta 4](#_Toc428266268)

[1.6 Esteettömyys opiskelijavalinnoissa 5](#_Toc428266269)

[1.7 Valinta tasapisteissä olevien välillä 5](#_Toc428266270)

[2 YLEISOSIO; YLEMPÄÄN AMMATTIKORKEAKOULUTUTKINTOON JOHTAVA KOULUTUS 6](#_Toc428266271)

[2.1 Hakukelpoisuus ylempään ammattikorkeakoulututkintoon johtavaan koulutukseen (koskee suomenkielisiä, ruotsinkielisiä ja vieraskielisiä koulutuksia) 6](#_Toc428266272)

[2.2 Esteettömyys opiskelijavalinnoissa 7](#_Toc428266273)

[2.3 Valintaperusteet ylempään ammattikorkeakoulututkintoon johtavaan koulutukseen (koskee suomenkielisiä, ruotsinkielisiä ja vieraskielisiä koulutuksia) 8](#_Toc428266274)

[2.4 Valinta tasapisteissä olevien välillä 8](#_Toc428266275)

[3 HUMANISTISEN JA KASVATUSALAN AMMATTIKORKEAKOULUTUTKINTO 8](#_Toc428266276)

[3.1 Suomenkielinen koulutus 9](#_Toc428266277)

[4 KULTTUURIALAN AMMATTIKORKEAKOULUTUTKINTO 12](#_Toc428266278)

[4.1 Suomenkielinen ja ruotsinkielinen koulutus 13](#_Toc428266279)

[4.2 Vieraskielinen koulutus 16](#_Toc428266280)

[5 LUONNONVARA-ALAN AMMATTIKORKEAKOULUTUTKINTO 16](#_Toc428266281)

[5.1 Suomenkielinen ja ruotsinkielinen koulutus 17](#_Toc428266282)

[5.2 Vieraskielinen koulutus 19](#_Toc428266283)

[6 MATKAILU- JA RAVITSEMISALAN AMMATTIKORKEAKOULUTUTKINTO 20](#_Toc428266284)

[6.1 Suomenkielinen koulutus 21](#_Toc428266285)

[6.2 Vieraskielinen koulutus 22](#_Toc428266286)

[7 SOSIAALI- JA TERVEYSALAN AMMATTIKORKEAKOULUTUTKINTO 24](#_Toc428266287)

[7.1 Suomenkielinen ja ruotsinkielinen koulutus, päivä ja monimuotototeutus 25](#_Toc428266288)

[7.2 Vieraskielinen koulutus, päivä- ja monimuotototeutus 30](#_Toc428266289)

[8 LIIKUNNAN AMMATTIKORKEAKOULUTUTKINTO 32](#_Toc428266290)

[8.1 suomenkielinen ja ruotsinkielinen koulutus 32](#_Toc428266291)

[8.2 Vieraskielinen koulutus 35](#_Toc428266292)

[9 KAUNEUDENHOITOALAN AMMATTIKORKEAKOULUTUTKINTO 35](#_Toc428266293)

[9.1 Suomenkielinen ja ruotsinkielinen koulutus 35](#_Toc428266294)

[10 TEKNIIKAN AMMATTIKORKEAKOULUTUTKINTO 37](#_Toc428266295)

[10.1 Insinöörikoulutus (palo- ja pelastusalan koulutusta lukuunottamatta) ja laboratorioanalyytikkokoulutus 38](#_Toc428266296)

[10.1.1 Suomenkielinen ja ruotsinkielinen koulutus 38](#_Toc428266297)

[10.1.2 Vieraskielinen koulutus 41](#_Toc428266298)

[10.2 Palo- ja pelastusalan koulutus 43](#_Toc428266299)

[10.2.1 Suomenkielinen koulutus 43](#_Toc428266300)

[10.3 Rakennusarkkitehtikoulutus 44](#_Toc428266301)

[10.3.1 Suomenkielinen koulutus 44](#_Toc428266302)

[10.4 Rakennusmestarikoulutus 45](#_Toc428266303)

[10.4.1 Suomenkielinen ja ruotsinkielinen koulutus 45](#_Toc428266304)

[11 MERENKULKUALAN AMMATTIKORKEAKOULUTUTKINTO 47](#_Toc428266305)

[11.1 Suomenkielinen ja ruotsinkielinen koulutus 48](#_Toc428266306)

[11.2 Vieraskielinen koulutus 50](#_Toc428266307)

[11.3 Muita tietoja 51](#_Toc428266308)

[12 LIIKETALOUDEN AMMATTIKORKEAKOULUTUTKINTO 51](#_Toc428266309)

[12.1 Suomenkielinen ja ruotsinkielinen koulutus 52](#_Toc428266310)

[12.2 Vieraskielinen koulutus 58](#_Toc428266311)

[**AIKATAULULIITE**](#_Toc428266312)

**VALINTAPERUSTESUOSITUS 2016**

# 1 YLEISOSIO; AMMATTIKORKEAKOULUTUTKINTOON JOHTAVA KOULUTUS

## 1.1 Hakukelpoisuus ammattikorkeakoulututkintoon johtaviin opintoihin

Hakukelpoisuudesta ammattikorkeakouluihin on säädetty ammattikorkeakoululaissa 932/2014.

Voit hakea ammattikorkeakoulututkintoon johtaviin opintoihin, jos olet suorittanut

* suomalaisen lukion oppimäärän ja/tai ylioppilastutkinnon
* International Baccalaureate -tutkinnon (IB)
* European Baccalaureate -tutkinnon (EB)
* Reifeprüfung-tutkinnon (RP)
* 120 opintoviikon laajuisen suomalaisen ammatillisen perustutkinnon tai sitä vastaavan aiemman vähintään 80 opintoviikon laajuisen ammatillisen tutkinnon
* suomalaisen opistoasteen tai ammatillisen korkea-asteen tutkinnon
* näyttötutkintona suoritetun suomalaisen ammatillisen perustutkinnon, ammattitutkinnon tai erikoisammattitutkinnon tai niitä vastaavan aikaisemman tutkinnon tai
* ulkomaisen koulutuksen, joka asianomaisessa maassa antaa hakukelpoisuuden vastaaviin korkeakouluopintoihin.

Joihinkin hakukohteisiin ammattikorkeakoulut voivat vaatia tietyn tutkinnon tai muita todistuksia (esim. kielitodistus, josta lisätietoja kohdassa 1.5.2).

Joihinkin ammattikorkeakouluihin haettaessa voidaan harkinnanvaraisesti todeta hakukelpoiseksi hakija, jolla ammattikorkeakoulu katsoo olevan riittävät tiedot ja taidot ammattikorkeakouluopintoja varten kyseiseen hakukohteeseen. Lisätietoja on kohdassa 1.4.

## 1.2 Hakukelpoisuuden osoittaminen

**Haussa käytetyn tutkinnon on oltava suoritettuna** niin, että lopullisen tutkintotodistuksen kopio on perillä korkeakoulussa opiskelijavalinnan tulosten julkaisemisen jälkeen ennalta ilmoitettuna määräaikana (ks. aikataululiite).

**Tutkinnon on kuitenkin oltava valmis jo hakuajan loppuun mennessä, jos hakija:**

* ei ole EU- tai ETA-maan kansalainen ja hakee Suomen ulkopuolella suoritetulla tutkinnolla (pois lukien EB-, IB- ja RP-tutkinnolla hakevat)

**Suomalaisella tutkintotodistuksella** **hakevien** ei tarvitse toimittaa todistusjäljennöstä, vaan todistukset tarkistetaan hyväksytyksi tulleilta. Poikkeuksena ovat ennen vuotta 1990 suomalaisen ylioppilastutkinnon suorittaneet, joiden on toimitettava todistuskopiot ennalta ilmoitettuna määräaikana korkeakoulujen hakijapalveluihin (ks aikataululiite).

Osoittaakseen hakukelpoisuutensa **Suomen ulkopuolella** **suoritetulla tutkinnolla hakevan** on ennalta ilmoitettuna määräaikana (ks. aikataululiite) toimitettava kopio hakemuksensa perusteena olevasta lopullisesta tutkintotodistuksesta ylimpänä ammattikorkeakouluhakutoiveena olevan ammattikorkeakoulun hakijapalveluihin, joka tekee päätöksen hakukelpoisuudesta kaikkiin ammattikorkeakoulujen hakutoiveisiin. Tämä ei koske hakukautena valmistuvia EU-/ETA-maan kansalaisia, eikä IB, EB tai RP- tutkinnolla hakevia, joiden tulee toimittaa todistuskopiot ennalta ilmoitettuna muuna määräaikana (ks. aikataululiite). Vain lopullinen tutkintotodistus voidaan hyväksyä, tilapäisiä tai väliaikaisia todistuksia ei hyväksytä.

Jos tutkintotodistuksen kieli ei ole suomi, ruotsi tai englanti, niin hakijan on lisäksi toimitettava kopio virallisen kielenkääntäjän käännöksestä. Käännöksessä tulee olla kääntäjän allekirjoitus ja leima. Käännös tulee toimittaa ennalta ilmoitettuna määräaikana korkeakoulujen hakijapalveluihin (ks. aikataululiite).

Jos hakija on **pakolainen** tai pakolaiseen rinnastettavassa asemassa, eikä hän voi todistaa tutkintoaan asiakirjoin, ammattikorkeakoulu voi kutsua hakijan valintakokeeseen. Hakijalla tulee olla pakolaisstatuksestaan kertova viranomaispäätös (turvapaikkapäätös tai oleskelulupa suojelun perusteella). Hakijan tulee toimittaa kopio kyseisestä päätöksestä kaikkien hakukohteiden ammattikorkeakoulujen hakijapalveluihin ennalta ilmoitettuna määräaikana (ks. aikataululiite).

Englanninkielisiin tutkintokoulutuksiin haettaessa hakijoiden tulee lisäksi toimittaa **todistus englannin kielen taidostaan** korkeakoulujen hakijapalveluihin**.** Tämä ei koske EU-/ETA-maan kansalaisia, eikä suomalaisella tutkintotodistuksella hakevia, elleivät he hae vapautusta valintakokeen yhteydessä pidettävästä kielikokeesta. Lisätietoja on kohdassa 1.5.2.

1.3 Valintaperusteet

Korkeakoulu määrittelee hakukohteittain, mitkä alla olevista valintatavoista ovat käytössä kyseisessä hakukohteessa, sekä antaa valintatapakohtaiset aloituspaikat. Pohjakoulutuksesta riippuen hakijat ovat mukana valitsemallaan alalla käytössä olevissa valintatavoissa. Hakija voi tulla valituksi vain yhdellä valintatavalla.

Koulumenestyksen pisteytykseen liittyvät pistetaulukot löytyvät jokaisen koulutusalan alakohtaisista valintaperustesuosituksista.

Valintapisteiden enimmäismäärä on seuraava:

**VALINTATAPA 1: VALINTAKOE**

Valintakoe 40/70/100 pistettä

**VALINTATAPA 2: KOULUMENESTYS JA VALINTAKOE (valintatavassa mukana vain ylioppilastutkinnolla hakevat)**

**Vaihtoehto 2A**

Koulumenestys 30 pistettä (ylioppilastutkinnon arvosanat)

Valintakoe 70 pistettä

Yhteensä 100 pistettä

**Vaihtoehto 2B**

Koulumenestys 60 pistettä (ylioppilastutkinnon arvosanat)

Valintakoe 40 pistettä

Yhteensä 100 pistettä

**VALINTATAPA 3: VALINTAKOE JA TYÖKOKEMUS**

Valintakoe 70 pistettä
Työkokemus 30 pistettä
Yhteensä 100 pistettä

Valinta on ehdollinen siihen asti kunnes ammattikorkeakoulu on tarkistanut koulu- ja työtodistukset. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa tai jos hakija on antanut itsestään virheellisiä tietoja.

**EB-, IB- ja Reifeprüfung-tutkintojen muuntokaava**

IB-tutkinnon, EB-tutkinnon ja Reifeprüfung-tutkinnon suorittaneet hakijat muuntavat tutkintotodistuksensa arvosanat seuraavan muuntotaulukon mukaisesti:

|  |  |  |  |
| --- | --- | --- | --- |
| **EB-tutkinto** | **IB-tutkinto (Diploma)** | **Reifeprüfung-tutkinto** | **Suomalainen ylioppilastutkinto** |
|
| **Matematiikka** | **Muu aine-kohtainen koe** |  |  |  |
| 9,50–10,00 | 9,00–10,00 | 7 (Excellent) | 13–15 pistettä | Laudatur |
| 8,50–9,45 | 8,00–8,95 | 6 (Very good) | 12–10 pistettä | Eximia cum laude approbatur |
| 7,00–8,45 | 7,00–7,95 | 5 (Good) | 8–9 pistettä | Magna cum laude approbatur |
| 6,00–6,95 | 6,00–6,95 | 4 (Satisfactory) | 7 pistettä | Cum laude approbatur |
| 5,00–5,95 | 5,00–5,95 | 3 (Mediocre) | 5–6 pistettä | Lubenter approbatur |
| 4,00–4,95 | 4,00–4,95 | 2  (Poor) | 4 pistettä | Approbatur |

## 1.4 Harkinnanvarainen haku

Jokainen ammattikorkeakoulu päättää harkinnanvaraisesta hakemisesta koulutuksittain. Harkinnanvaraisesti hakevan tulee toimittaa kopio todistuksista, joihin haluaa vedota, kaikkien hakutoiveina olevien ammattikorkeakoulujen hakijapalveluihin ennalta ilmoitettuna määräaikana (ks. aikataululiite). Harkinta kohdistuu vain hakijan hakukelpoisuuteen.

## 1.5 Kielitaidon osoittaminen valinnoissa

### 1.5.1 Suomen tai ruotsin kielikoe

Suomen tai ruotsin kielikoe voidaan järjestää hakijalle, jonka äidinkieli ja/tai koulusivistyskieli on eri kuin opetuskieli. Henkilön katsotaan saaneen koulusivistyksensä sillä kielellä, jolla hän on perusopetuslain (628/1998) tai lukiolain (629/1998) mukaisista tai vastaavista opinnoista saamassaan päättötodistuksessa saanut hyväksytyn arvosanan äidinkielenä opiskellusta suomen tai ruotsin kielestä. Koulusivistyskieleksi katsotaan myös kieli, jolla henkilö on ylioppilastutkinnossa suorittanut hyväksytyn kokeen äidinkielessä tai saanut vähintään arvosanan magna cum laude approbatur suomi tai ruotsi toisena kielenä –kokeessa.

Kielikokeen sijaan voidaan näyttönä suomen tai ruotsin kielen taidosta hyväksyä myös vähintään yleisen kielitutkinnon taitotasolla 4 osoitettu taito puhumisessa ja puheen ymmärtämisessä sekä kirjoittamisessa ja tekstin ymmärtämisessä. Myös valtionhallinnon kielitutkinnon suullisen taidon ja kirjallisen taidon osakokeiden suorittaminen vähintään taitotasolla hyvä voidaan hyväksyä vastaavana osoituksena suomen tai ruotsin kielen taidosta.

### 1.5.2 Englannin kielitaidon osoittaminen ja vapautus kielikokeesta

Haettaessa vieraskielisiin koulutuksiin tulee Suomen ulkopuolella suoritetulla tutkinnolla hakevan hakijan, joka ei ole EU/ETA-maan kansalainen, toimittaa todistus kielitaidostaan ylimmän ammattikorkeakouluhakutoiveen hakijapalveluihin ennalta ilmoitettuna määräaikana (ks. aikataululiite).

Kielitaidon voi osoittaa seuraavien todistusten alarajalla**:**

* Cambridge ESOL’s Certificate of Proficiency in English (CPE), level C tai
* Cambridge ESOL’s Certificate in Advanced English (CAE), CEFR level C1 tai
* Pearson test of English, Academic 51 tai
* IELTS, academic level 6,0 tai
* TOEFL 550 paper-based test/ TOEFL 79 internet-based test tai
* Yleisen kielitutkinnon taitotaso 4 englannin kielessä kaikilla osa-alueilla; tekstin ymmärtäminen, puheen ymmärtäminen, puhuminen ja kirjoittaminen ([www.oph.fi](http://www.oph.fi/) > Koulutukset ja tutkinnot >Kielitutkinnot) tai
* Suomessa suoritettu AICE-tutkinto tai
* Suomalainen ylioppilastutkinto: arvosana C pitkänä kirjoitetussa englannin kielessä tai
* IB –tutkinto: arvosana 4 pitkänä kirjoitetussa englannin kielessä tai
* EB –tutkinto: arvosana 6,00 - 6,95 pitkänä kirjoitetussa englannin kielessä tai
* RP–tutkinto: arvosana 7 pitkänä kirjoitetussa englannin kielessä tai
* Englannin kielen taidon osoittamiseksi hyväksytään lisäksi Isossa-Britanniassa, Irlannissa, Yhdysvalloissa, Kanadassa, Australiassa tai Uudessa-Seelannissa suoritettu englanninkielinen toisen asteen tutkinto tai näissä maissa suoritettu alempi tai ylempi englanninkielinen korkeakoulututkinto sekä EU/ETA-maassa suoritettu englanninkielinen alempi tai ylempi korkeakoulututkinto

Kielitodistuksen tulee olla voimassa hakuaikana. Pearson test of English, IELTS ja TOEFL – todistusten voimassaoloaika on kaksi vuotta. Muissa todistuksissa ei ole rajoitettua voimassaoloaikaa. TOEFL-testin tulos hyväksytään vain, jos se toimitettu suoraan TOEFL-testinomistajalta, Educational Testing Serviceltä (ETS).

Hakijoiden kielitaito arvioidaan valintakokeeseen sisältyvässä kielikokeessa asteikolla hyväksytty/hylätty. Kielikokeessa hylätty hakija ei voi tulla valituksi koulutukseen. Joissakin hakukohteissa on mahdollista, että hakijan on aina suoritettava valintakokeen pakollinen kieliosio.

Jos hakija on suorittanut **suomalaisen** ylioppilastutkinnon ennen vuotta 1990, on hänen toimitettava todistus kielitaidostaan.

## 1.6 Esteettömyys opiskelijavalinnoissa

Hakija voi hakea oikeutta valintakokeen suorittamista koskeviin erityisjärjestelyihin erillisellä hakemuksella. Hakemuksessa tulee mainita erityisjärjestelyt, joita haetaan, sekä perustelut erityisjärjestelyjen hakemiselle. Hakemukseen tulee liittää kopiot todistuksista, joihin hakija vetoaa. Hakeminen tapahtuu korkeakoulusta riippuen joko vapaamuotoisesti tai erillisellä lomakkeella.

Jos valintakokeen erityisjärjestelyihin oikeuttava este on jo olemassa hakuaikana, valintakokeiden erityisjärjestelyhakemus tulee jättää ennalta ilmoitettuna määräaikana (ks. aikataululiite) kaikkien niiden hakutoiveiden korkeakoulujen hakijapalveluihin, joihin hakija hakee.

Jos valintakokeen erityisjärjestelyihin oikeuttava este syntyy tai todetaan hakuajan päättymisen ja valintakoeajankohdan välillä, tulee hakijan jättää erityisjärjestelyhakemus viipymättä kaikkien niiden hakutoiveiden korkeakoulujen hakijapalveluihin, joissa järjestettäviin valintakokeisiin hakija osallistuu. Päätös valintakokeen erityisjärjestelyistä on hakukohdekohtainen ja päätös on voimassa vain määrättynä valintakoepäivänä. Jos henkilö ilmoittautuu myöhemmin saman tai jonkin muun hakukohteen valintakokeeseen, tulee hänen hakea valintakokeen erityisjärjestelyjä uudelleen.

## 1.7 Valinta tasapisteissä olevien välillä

Ammattikorkeakoulujen hakijat asetetaan tasapistetilanteessa paremmuusjärjestykseen seuraavin perustein:

1. valintakoepisteet
2. koulumenestyspisteet
3. työkokemuspisteet
4. hakutoivejärjestys

Tasapistetilanteessa käytettävät perusteet vaihtelevat hakukohteittain riippuen siitä, mitä valintatapoja hakukohteessa käytetään. Jos näillä kriteereillä ei saada eroa tasapistetilanteessa olevien välillä, ammattikorkeakoulu voi valita kaikki tasapistetilanteessa olevat hakijat tai ei valitse ketään tasapistetilanteessa olevia hakijoita tai järjestelmä voi arpoa valittava/valittavat.

# 2 YLEISOSIO; YLEMPÄÄN AMMATTIKORKEAKOULUTUTKINTOON JOHTAVA KOULUTUS

## 2.1 Hakukelpoisuus ylempään ammattikorkeakoulututkintoon johtavaan koulutukseen (koskee suomenkielisiä, ruotsinkielisiä ja vieraskielisiä koulutuksia)

Hakukelpoisuuden ylempään AMK-tutkintoon antaa soveltuva ammattikorkeakoulututkinto tai muu soveltuva korkeakoulututkinto sekä tämän jälkeen hankittu vähintään kolmen vuoden työkokemus asianomaiselta alalta. Asianomaiseksi alaksi katsotaan sekä ala, jolle nyt ollaan hakemassa että ala, jolta korkeakoulututkinto on.

**Pohjakoulutusvaatimus**

Ammattikorkeakoulu määrittelee pohjakoulutusvaatimuksen jokaiseen hakukohteeseen erikseen.

Haussa käytettävän tutkinnon on oltava suoritettuna niin, että lopullisen **tutkintotodistuksen kopio** on perillä korkeakoulun hakijapalveluissa ennalta ilmoitettuna määräaikana (ks. aikataululiite).

**Suomen ulkopuolella** suoritetun tutkinnon on kuitenkin oltava valmis hakuajan loppuun mennessä, jos hakija ei ole EU- tai ETA-maan kansalainen. Osoittaakseen hakukelpoisuutensa **Suomen ulkopuolella suoritetulla** tutkinnolla hakevan on toimitettava kopio hakemuksensa perusteena olevasta lopullisesta tutkintotodistuksesta korkeakoulun hakijapalveluihin ennalta ilmoitettuna määräaikana (ks. aikataululiite).

Jos todistus on annettu muulla kielellä kuin suomeksi, ruotsiksi tai englanniksi, on hakijan toimitettava siitä kopio virallisen kielenkääntäjän suomeksi, ruotsiksi tai englanniksi tekemästä käännöksestä ylimpänä hakutoiveena olevan ammattikorkeakoulun hakijapalveluihin. Kopioiden on oltava perillä hakijapalveluissa ennalta ilmoitettuna määräaikana (ks. aikataululiite).

Jos hakija on **pakolainen** tai pakolaiseen rinnastettavassa asemassa, eikä hän voi todistaa tutkintoaan asiakirjoin, ammattikorkeakoulu voi kutsua hakijan valintakokeeseen tai hänen määräaikaan mennessä toimittamansa ennakkotehtävä voidaan ottaa huomioon. Hakijalla tulee olla pakolaisstatuksestaan kertova viranomaispäätös (turvapaikkapäätös tai oleskelulupa suojelun perusteella). Hakijan tulee toimittaa kopio kyseisestä päätöksestä kaikkien hakukohteiden ammattikorkeakoulujen hakijapalveluihin ennalta ilmoitettuna määräaikana (ks. aikataululiite).

**Työkokemusvaatimus**

Hakukelpoisuuteen vaaditaan kolme vuotta työkokemusta, joka on kertynyt lopullisen tutkintotodistuksen myöntämispäivästä alkaen ja se on hankittu kevään haussa **31.7.2016** mennessä ja syksyn haussa **31.12.2016** mennessä.

Ammattikorkeakoulu hyväksyy työkokemukseksi myös aiemmin suoritetun opistoasteen tai ammatillisen korkea-asteen tutkinnon (tutkinto voi olla miltä koulutusalalta tahansa) jälkeen, ennen korkeakoulututkintoa hankitun työkokemuksen. Myös tässä tapauksessa vaaditaan asianomaiselta alalta hankittu vähintään kolmen vuoden työkokemus.

Yrittäjyys hyväksytään työkokemukseksi, jos siitä on todistus, joka osoittaa, että hakija on tai on ollut YEL tai MYEL- vakuutettu. (YEL= yrittäjäeläkevakuutus, MYEL=viljelijöiden, metsätilallisten, kalastajien ja poronhoitajien sekä heidän perheenjäsentensä työeläkevakuutus). Ulkomainen yrittäjyys todistetaan vastaavin virallisin dokumentein.

Käsi- ja taideteollisuusalalla, viestintä- ja kuvataidealalla, teatteri- ja tanssialalla ja musiikkialalla työkokemuksen asemesta voidaan vaatia vastaavan pituinen taiteellinen toiminta, joka osoitetaan esim. portfoliolla (Laki 932/2014).

Merenkulkualalla merikapteeni (ylempi AMK) -koulutukseen hyväksytään Liikenteen turvallisuusvirasto Trafin hyväksymä vähintään kuuden kuukauden aluspalvelu päällystötehtävissä merimiesrekisteriotteen mukaan. Sen lisäksi vaaditaan työkokemusta merenkulkualan palveluksessa joko merellä tai maissa siten, että em. päällystötehtävissä toimiminen ja muu merenkulkualan työkokemus yhteen laskettuna muodostavat vähintään kolmen vuoden työkokemuksen.

Työkokemus ilmoitetaan täysinä kuukausina. Hakijan tulee muuntaa osa-aikatyön tunnit kokoaikaiseksi niin, että 150 tuntia tai 20 vähintään 7 tunnin työpäivää vastaa yhtä kuukautta. Työkokemuksen ei tarvitse olla yhtäjaksoista eikä saman työnantajan palveluksessa hankittua. Rinnakkaisista työsuhteista voi saada työkokemuspisteitä vain päätoimista työskentelyä vastaavan määrän.

Varusmiespalvelusta, naisten vapaaehtoista asepalvelusta, siviilipalvelusta tai hoitovapaata ei lasketa työkokemukseksi.

**Tutkinto- ja työtodistusten toimittaminen**

Tutkinto- ja työtodistukset ja mahdolliset muut todistukset tarkistetaan opiskelijaksi hyväksytyiltä. Valinta on ehdollinen siihen asti kunnes ammattikorkeakoulu on tarkistanut koulu- ja työtodistukset. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa tai jos hakija on antanut hakemuksessaan virheellisiä tietoja.

Työkokemus pitää todentaa työnantajan antamalla työtodistuksella. Työtodistuksesta tulee ilmetä mm. työsuhteen tarkka alkamis- ja päättymispäivä, työnantajan yhteystiedot, työtehtävät ja osa-aikatyön kohdalla työtunnit. Jos työsuhde jatkuu edelleen, työnantajalta tulee pyytää väliaikainen työtodistus.

Mikäli alkuperäinen työtodistus on kirjoitettu muulla kielellä kuin suomeksi, ruotsiksi tai englanniksi, on hakijan toimitettava hakijapalveluihin alkuperäiskielisen todistuskopion lisäksi kopio virallisen kielenkääntäjän suomeksi, ruotsiksi tai englanniksi tekemästä käännöksestä, josta tulee käydä ilmi kääntäjän nimi, allekirjoitus ja leima.

## 2.2 Esteettömyys opiskelijavalinnoissa

Valintakokeeseen kutsuttu henkilö voi hakea oikeutta valintakokeen suorittamista koskeviin erityisjärjestelyihin erillisellä hakemuksella. Hakemuksessa tulee mainita erityisjärjestelyt, joita haetaan, sekä perustelut erityisjärjestelyjen hakemiselle. Hakemukseen tulee liittää kopiot todistuksista, joihin hakija vetoaa. Hakeminen tapahtuu korkeakoulusta riippuen joko vapaamuotoisesti tai erillisellä lomakkeella.

Jos valintakokeen erityisjärjestelyihin oikeuttava este on jo olemassa hakuaikana, hakemus valintakokeen erityisjärjestelyistä tulee jättää korkeakoulun hakijapalveluihin ennalta ilmoitettuna määräaikana (ks. aikataululiite). Valintakokeen erityisjärjestelyjä koskeva hakemus tulee jättää kaikkien niiden hakutoiveiden korkeakoulujen hakijapalveluihin, joissa järjestettäviin valintakokeisiin hakija osallistuu.

Jos valintakokeen erityisjärjestelyihin oikeuttava este syntyy tai todetaan hakuajan päättymisen ja valintakoeajankohdan välillä, tulee hakijan jättää erityisjärjestelyhakemus viipymättä kaikkien niiden hakutoiveiden korkeakoulujen hakijapalveluihin, joissa järjestettäviin valintakokeisiin hakija osallistuu.

## 2.3 Valintaperusteet ylempään ammattikorkeakoulututkintoon johtavaan koulutukseen (koskee suomenkielisiä, ruotsinkielisiä ja vieraskielisiä koulutuksia)

**1 Valintakoe ja/tai ennakkotehtävä**

Valintakoe ja/tai ennakkotehtävä 100 pistettä (valintakoe voi sisältää haastattelun). Alin hyväksyttävä pistemäärä on 20 pistettä.

Vieraskielisiin koulutuksiin hakeneen hakijan kielitaito arvioidaan valintakokeen/ ennakkotehtävän yhteydessä.

Opinnäytetyön arvosana, koulumenestys ja alakohtainen työkokemus voidaan huomioida valintakokeessa/ennakkotehtävässä.

## 2.4 Valinta tasapisteissä olevien välillä

Hakijat asetetaan tasapistetilanteessa paremmuusjärjestykseen seuraavin perustein:

1. Valintakoe ja/tai ennakkotehtävä

2. Hakutoivejärjestys

Jos näillä kriteereillä ei saada eroa tasapistetilanteessa olevien välillä, ammattikorkeakoulu voi valita kaikki tasapistetilanteessa olevat hakijat tai ei valitse ketään tasapistetilanteessa olevia hakijoita tai järjestelmä arpoo valittavan/valittavat.

# 3 HUMANISTISEN JA KASVATUSALAN AMMATTIKORKEAKOULUTUTKINTO

Tässä suosituksessa on kuvattu vuoden 2016 valintaperusteet humanistisen ja kasvatusalan ammattikorkeakoulututkintoihin. Alakohtainen suositus tarkentaa yleistä valintaperustesuositusta.

Vuoden 2016 yhteishaussa on humanistisen ja kasvatusalan ammattikorkeakoulututkintoon johtavien päivä- ja monimuotototeutuksien koulutukset ja hakukohteet ovat:

|  |  |
| --- | --- |
| **KOULUTUS** | **HAKUKOHDE**  |
| Yhteisöpedagogi (AMK) | Yhteisöpedagogi (AMK), päivätoteutus |
| Yhteisöpedagogi (AMK) | Yhteisöpedagogi (AMK), monimuotototeutus |
| Yhteisöpedagogi (AMK) | Yhteisöpedagogi (AMK), kirkon nuorisotyö päivätoteutus |
| Tulkki (AMK) | Tulkki (AMK), viittomakieli ja tulkkaus, päivätoteutus |
| Tulkki (AMK) | Tulkki (AMK), asioimistulkkaus, monimuotototeutus |

Yleinen hakukelpoisuus tutkintoon johtaviin koulutuksiin on kerrottu valintaperustesuosituksen yleisessä osassa.

## 3.1 Suomenkielinen koulutus

**Opiskelijavalinta**

Humanistiselle ja kasvatusalalle hakevan terveydentilan ja toimintakyvyn tulee olla sellainen, että hän kykenee opintoihin liittyviin käytännön tehtäviin ja harjoitteluun. Tieto alan terveydellisistä vaatimuksista löytyy ammattikorkeakoulun www-sivuilta ja Opintopolku.fi-palvelusta.

Opiskelijaksi pyrkivän tulee ammattikorkeakoulun pyynnöstä antaa opiskelijaksi ottamisen arvioinnin edellyttämät terveydentilaansa ja toimintakykyään koskevat tiedot sekä tieto mahdollisesta aiemmasta opiskeluoikeuden peruuttamista koskevasta päätöksestä.

Opiskelijan tulee ammattikorkeakoulun pyynnöstä esittää rikostaustaote, jos opiskelijalle annetaan opinnoissa tai opintoihin kuuluvassa harjoittelussa tehtäviä, jotka edellyttävät olennaisesti alaikäisten parissa työskentelyä.

Ammattikorkeakoulu voi velvoittaa opiskelijan esittämään huumausainetestiä koskevan todistuksen, jos on aihetta epäillä, että opiskelija on huumausaineiden vaikutuksen alaisena opintoihin kuuluvissa käytännön tehtävissä tai harjoittelussa tai että opiskelijalla on riippuvuus huumausaineista.

**Opiskelijavalinta päivätoteutuksiin:**

**VALINTATAPA 1: VALINTAKOE**

Valintakoe 100 pistettä

Valintakokeesta on saatava vähintään 50 p (yhteisöpedagogi) tai 35 p (tulkki) voidakseen tulla valituksi ja jokaisen pakollisen osion tulee olla hyväksytysti suoritettu.

**Opiskelijavalinta monimuotototeutuksiin:**

**VALINTATAPA 1: VALINTAKOE**

Valintakoe 100 pistettä

Hakijan on saatava valintakokeesta 50 p (yhteisöpedagogi, monimuoto) tai 35 p (tulkki/asioimistulkkaus) voidakseen tulla valituksi.

**Valintakoe

Päivätoteutukset**

Humanistisella ja kasvatusalalla tehdään valintakoeyhteistyötä kahdessa päivätoteutusten valintaryhmässä, jotka ovat yhteisöpedagogi (AMK) ja yhteisöpedagogi (AMK) / kirkon nuorisotyö sekä viittomakieli ja tulkkaus / Tulkki (AMK).

Valintakoeyhteistyö tarkoittaa sitä, että samaan valintakoeryhmään kuuluvat ammattikorkeakoulut hyväksyvät sellaisenaan toisessa ammattikorkeakoulussa suoritetun valintakokeen. Hakija kutsutaan valintakokeeseen kyseisen koulutuksen korkeimman hakutoiveen toimipisteeseen.

Valintakoeyhteistyötä tekevät ammattikorkeakoulut:

Yhteisöpedagogi (AMK) ja yhteisöpedagogi (AMK) / Kirkon nuorisotyö

* Centria-ammattikorkeakoulu
* Humanistinen ammattikorkeakoulu
* Mikkelin ammattikorkeakoulu

Opiskelijavalinta tehdään pelkän valintakokeen perusteella. Valintakokeeseen kutsutaan kaikki hakukelpoiset hakijat.

Valintakoe muodostuu erilaisista yksilö- ja ryhmätehtävistä ja haastatteluista sekä

mahdollisesti psykologisesta testistä. Kokeen avulla selvitetään hakijoiden opiskeluvalmiuksia, soveltuvuutta alalle, motivaatiota, sosiaalista kyvykkyyttä ja luovuutta. Hakijan tulee saada valintakokeesta (max 100 p) vähintään 50 p ja jokaisen pakollisen osion tulee olla hyväksytty.

Valintakoe muodostuu erilaisista yksilö- ja ryhmätehtävistä ja haastatteluista sekä mahdollisesti psykologisesta testistä. Kokeen avulla selvitetään hakijoiden soveltuvuutta alalle, motivaatiota, sosiaalista kyvykkyyttä, oppimisvalmiuksia ja luovuutta.

Valintakokeet järjestetään kevään yhteishaussa 7.- 9.6.2016 ja syksyn yhteishaussa 2.-3.11.2016 (Mamk). Valintakoe on hakijalle yksipäiväinen. Valintakoetulos on voimassa kyseisen haun ajan. Ammattikorkeakoulut ilmoittavat opintopolku.fi-sivustolla ja omilla www-sivuillaan valintakoepäivät ja valintakokeen sisällön.

**Viittomakieli ja tulkkaus / Tulkki (AMK)**

* Diakonia-ammattikorkeakoulu
* Humanistinen ammattikorkeakoulu

Valintakokeisiin kutsutaan kaikki ne hakukelpoiset hakijat, jotka ovat palauttaneet etukäteistehtävän maanantaihin 25.4. kello 15.00 mennessä ja suorittaneet sen hyväksytysti. Etukäteistehtävä julkaistaan yhteishaun alkaessa Diakin ja Humakin verkkosivuilla (www.diak.fi ja www.humak.fi).

Valintakoe muodostuu mm. suomen kielen tehtävistä, muistitesteistä, viittomakielen omaksumiskykyä kartoittavista tehtävistä, haastatteluista ja soveltuvuutta arvioivista osioista. Kokeen avulla selvitetään monipuolisesti hakijan soveltuvuutta ja motivaatiota alalle.

Viittomakielen ja tulkkauksen valintakoe järjestetään 7.-9.6.2016. Valintakoe on hakijalle yksipäiväinen. Valintakoetulos on voimassa kyseisen haun ajan.

Valintakoetulos on voimassa kyseisen haun ajan. Valintakoe on hakijalle yksipäiväinen.

Ammattikorkeakoulut ilmoittavat opintopolku.fi-sivustolla ja omilla www-sivuillaan valintakoepäivät ja valintakokeen sisällön.

**Monimuotototeutukset**

Monimuotokoulutuksissa valintakokeisiin kutsutaan kaikki hakukelpoiset hakijat. Valinta tehdään pelkän valintakokeen perusteella. Monimuotototeutukset eivät tee valintakoeyhteistyötä. Hakijat kutsutaan valintakokeeseen hakukohteittain ammattikorkeakoulun ilmoittamana päivänä.

Jos näillä kriteereillä ei saada eroa tasapistetilanteessa olevien välillä, ammattikorkeakoulu voi valita kaikki tasapistetilanteessa olevat hakijat tai ei valitse ketään tasapistetilanteessa olevia hakijoita tai järjestelmä voi arpoa valittava/valittavat.

**Yhteisöpedagogi (AMK), monimuotototeutus**

* Humanistinen ammattikorkeakoulu
* Mikkelin ammattikorkeakoulu

Valintakoe voi sisältää alalle soveltuvuutta mittaavia osioita ja haastattelun. Myös hakijan humanistiselta ja kasvatusalalta hankkima työkokemus ja alasuuntautuneisuus huomioidaan osana valintakoepisteitä. Hakijan tulee saada valintakokeesta (max 100 p) vähintään 50 p ja jokaisen pakollisen osion tulee olla hyväksytty.

Työkokemukseksi otetaan huomioon 31.7.2016 mennessä ja syksyn haussa 31.12.2016 mennessä vähintään 18-vuotiaana hankittu, hakuohjeissa tarkennettu työkokemus. Kaksi kuukautta kokoaikaista työkokemusta tuottaa yhden pisteen. Pisteitä voi saada vain työkokemuksesta, josta on työnantajan antama työtodistus, ja joka tarkistetaan hyväksytyksi tulleilta. Työtodistuksesta tulee ilmetä mm. työsuhteen tarkka alkamis- ja päättymispäivä, työnantajan yhteystiedot, työtehtävät ja osa-aikatyön kohdalla työtunnit.

Yrittäjyys hyväksytään työkokemukseksi, jos siitä on todistus, joka osoittaa, että hakija on tai

on ollut YEL tai MYEL- vakuutettu. Ulkomainen yrittäjyys todistetaan vastaavin virallisin dokumentein.

Hakijan tulee muuntaa osa-aikatyön tunnit kokoaikaiseksi niin, että 150 tuntia tai 20

vähintään 7 tunnin työpäivää vastaa yhtä kuukautta. Työkokemuksen ei tarvitse olla

yhtäjaksoista eikä saman työnantajan palveluksessa hankittua. Rinnakkaisista työsuhteista

voi saada työkokemuspisteitä vain päätoimista työskentelyä vastaavan määrän. Työkokemukseksi ei lueta tutkintoon sisältyvää työharjoittelua eikä työssä oppimista.

Yhteisöpedagogi (amk) monimuotototeutusten valintakokeet järjestetään kevään yhteishaussa ajalla 30.5. - 2.6.2016 (Humak) sekä syksyn yhteishaussa 15.11.2016 (Mamk). Valintakoe on hakijalle yksipäiväinen. Valintakoe on voimassa kyseisen haun ajan. Ammattikorkeakoulut ilmoittavat opintopolku.fi-sivustolla ja omilla www-sivuillaan valintakoepäivät ja valintakokeen sisällön.

**Asioimistulkkaus / Tulkki (AMK), monimuotototeutus**

* Diakonia-ammattikorkeakoulu

Valintakokeisiin kutsutaan vain sellaiset hakukelpoiset hakijat, jotka ovat määräajassa toimittaneet Diakin hakutoimistoon todistuksen vaadittavasta suomen kielen taitotasosta.

Valintakokeesta (max 100 p) on saatava vähintään 35 pistettä ja jokainen osio on suoritettava hyväksyttävästi.

Asioimistulkkauksen opintoihin valittavilla on kaksi työkieltä, A-työkieli ja B-työkieli, joissa osaaminen osoitetaan. A-kieli on yleensä hakijan äidinkieli. B-työkieli on vieras kieli, jota hakija osaa niin hyvin, että hän pystyy käyttämään sitä myös kohdekielenä. Hakijalla tulee olla aina toisena työkielenä suomi.

Hakukelpoisuuden antavan tutkinnon suomen kielellä suorittaneet osoittavat riittävän suomen kielen taidon kyseisellä tutkintotodistuksella (mm. lukion oppimäärä eli päättötodistus, ylioppilastutkinto tai ammatillinen perustutkinto). Muulla kuin suomen kielellä hakukelpoisuuden antavan tutkinnon hankkineet osoittavat suomen kielen taitonsa joko Yleisen kielitutkinnon, Valtionhallinnon kielitutkinnon (todistus vuodelta 2003 tai sen jälkeen) tai asioimistulkin ammattitutkinnon tutkintotodistuksella.

Tarvittavat todistukset suomen kielen taidosta tulee toimittaa Diakin hakijapalveluihin hakuajan päättymiseen mennessä.

Molempien työkielten taitoa arvioidaan myös valintakokeessa. Suomen ja toisen työkielen tehtävien lisäksi valintakoe muodostuu haastattelusta sekä opiskelu- ja työskentelyvalmiuksia mittaavista tehtävistä.

Asioimistulkkauksen valintakoe pidetään 2.6.2016. Valintakoetulos on voimassa kyseisen haun ajan.

# 4 KULTTUURIALAN AMMATTIKORKEAKOULUTUTKINTO

Suosituksessa on kuvattu valintaperusteet suomen- ja ruotsinkieliseen koulutukseen sekä vieraskieliseen koulutukseen. Kaikki koulutukset eivät ole tarjonnassa kaikissa yhteishauissa, vaikka niistä onkin maininta tässä asiakirjassa. Kulttuurialan yhteisvalinnassa ei tehdä valintakoeyhteistyötä, joten kaikki ammattikorkeakoulut toteuttavat valintakokeet itsenäisesti. Kunkin ammattikorkeakoulun omilta verkkosivuilta löytyy tarkemmat tiedot koulutusten alkamisesta, ajankohdista ja hakuun liittyvistä yksityiskohdista.

Yleinen hakukelpoisuus tutkintoon johtaviin koulutusohjelmiin sekä ylemmän ammattikorkeakoulututkinnon valintaperusteet on kerrottu valintaperustesuosituksen yleisessä osassa.

## 4.1 Suomenkielinen ja ruotsinkielinen koulutus

**Päivätoteutus**

Koulutukset ja hakukohteet

Kulttuurialan ammattikorkeakoulututkintoon johtavien päivätoteutuksien koulutukset ja hakukohteet ovat:

|  |  |
| --- | --- |
| **KOULUTUS** | **HAKUKOHDE** |
| Artenomi (AMK), restaurointi | Artenomi (AMK), restaurointi, päivätoteutus |
| Artenomi (AMK), muotoilu | Artenomi (AMK), muotoilu, päivätoteutus |
| Konservaattori (AMK) | Konservaattori (AMK), päivätoteutus |
| Kulttuurituottaja (AMK) | Kulttuurituottaja (AMK), päivätoteutus |
| Kuvataiteilija (AMK) | Kuvataiteilija (AMK), päivätoteutus |
| Medianomi (AMK) | Medianomi (AMK), päivätoteutus |
| Muotoilija (AMK) | Muotoilija (AMK), päivätoteutus |
| Musiikkipedagogi (AMK) | Musiikkipedagogi (AMK), päivätoteutus |
| Muusikko (AMK) | Muusikko (AMK), päivätoteutus |
| Tanssinopettaja (AMK) | Tanssinopettaja (AMK), päivätoteutus |
| Teatteri-ilmaisun ohjaaja (AMK) | Teatteri-ilmaisun ohjaaja (AMK), päivätoteutus |
| Vestonomi (AMK) | Vestonomi (AMK), päivätoteutus |
| BIldkonstnär (YH) | Bilkdkonstnär (YH), dagstudier |
| Dramainstruktör (YH) | Dramainstruktör (YH), dagstudier |
| Formgivare (YH) | Formgivare (YH), dagstudier |
| Kulturproducent (YH) | Kulturproducent (YH), dagstudier |
| Medianom (YH) | Medianom (YH), dagstudier |
| Musiker (YH) | Musiker (YH), dagstudier |
| Musikpedagog (YH) | Musikpedagog (YH), dagstudier |

Mikäli korkeakoulu poikkeaa suosituksen mukaisista hakukohteista, muodostetaan koulutus ja hakukohde lisäämällä pääaine tarkenneosaan (esim. Koulutus: Muotoilija (AMK), korumuotoilu / Hakukohde: Muotoilija (AMK), korumuotoilu, päivätoteutus). Korkeakoulu mallintaa itse valintaperustesuosituksesta poikkeavat hakukohteet ja pisteytystavat yhteisvalintajärjestelmään. Hakukohteiden muodostamisessa tulee huomioida KSHJ:n ohjausryhmän suositukset ja hakijalähtöisyys.

**Opiskelijavalinta**

Kaikki hakukelpoiset hakijat kutsutaan valintakokeeseen tai hakijat kutsutaan valintakokeeseen etukäteen tehtävän karsivan näytön perusteella. Karsivassa näytössä valintakokeeseen liittyy ennen valintakoepäivää itsenäisesti tehtäviä ja oppilaitokseen toimitettavia osioita. Valintakokeet ovat ammattikorkeakoulukohtaisia. Hakijan tulee perehtyä ammattikorkeakoulukohtaisiin hakuohjeisiin ja aikatauluihin.

Valintakokeeseen liittyvä etukäteismateriaali sekä tutkinto- ja työtodistukset toimitetaan niitä pyytäneeseen ammattikorkeakouluun ammattikorkeakoulun määrittelemällä tavalla.

Opiskelijavalinnan kokonaispisteityksessä kulttuurialalla käytetään valintakoetta. Lisäksi valintaan vaikuttaa opiskelijoiden jako erikoistumisaloihin, suuntautumisvaihtoehtoihin tai instrumenttiryhmiin, joiden opiskelijamäärät perustuvat työelämän tarpeiden arviointiin.

Hakijan tulee saada vähintään puolet (50 %) valintakokeen enimmäispistemäärästä (min 50p). Jokainen kokeen osio on suoritettava hyväksytysti. Valintakokeen sisältö ja pisteitys ilmoitetaan ammattikorkeakoulujen hakumateriaaleissa.

**VALINTATAPA 1: VALINTAKOE**

Valintakoe 100 pistettä

Kaikki hakijat kutsutaan valintakokeeseen tai valintakokeeseen liittyy ennakkoon toimitettava karsiva ammattikorkeakoulun määrittelemä näyttö, jonka perusteella arvioidaan hakijan motivaatiota, alaan liittyvää muuta koulutusta, työkokemusta ja harrastuneisuutta sekä alalle soveltuvuutta. Etukäteisnäyttö arvioidaan asteikolla hyväksytty / hylätty. Tällöin hakijat kutsutaan valintakokeeseen etukäteisnäytön perusteella. Etukäteen pyydettyä näyttöä ei pisteytetä osaksi valintakoetta.

Valinta on aina ehdollinen siihen asti kunnes ammattikorkeakoulu on tarkistanut tutkinto- ja työtodistukset. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa tai jos hakija on antanut itsestään virheellisiä tietoja. Valintakoe on voimassa kyseisen haun ajan.

**Monimuotototeutus (työn ohella suoritettava koulutus)**

Koulutukset ja hakukohteet

Kulttuurialan ammattikorkeakoulututkintoon johtavien monimuotototeutuksien (työn ohella suoritettava koulutus) koulutukset ja hakukohteet ovat:

|  |  |
| --- | --- |
| **KOULUTUS** | **HAKUKOHDE** |
| Artenomi (AMK), restaurointi | artenomi (AMK), restaurointi, monimuotototeutus |
| Konservaattori (AMK) | konservaattori (AMK), monimuotototeutus |
| Kulttuurituottaja (AMK) | kulttuurituottaja (AMK), monimuotototeutus |
| Kuvataiteilija (AMK) | kuvataiteilija (AMK), monimuotototeutus |
| Medianomi (AMK) | medianomi (AMK), monimuotototeutus |
| Muotoilija (AMK) | muotoilija (AMK), monimuotototeutus |
| Musiikkipedagogi (AMK) | musiikkipedagogi (AMK), monimuotototeutus |
| Muusikko (AMK) | muusikko (AMK), monimuotototeutus |
| Tanssinopettaja (AMK) | tanssinopettaja (AMK), monimuotototeutus |
| Teatteri-ilmaisun ohjaaja (AMK) | teatteri-ilmaisun ohjaaja (AMK), monimuotototeutus |
| Vestonomi (AMK) | vestonomi (AMK), monimuotototeutus |
| Bildkonstnär (YH) | bilkdkonstnär (YH), flerformsstudier |
| Dramainstruktör (YH) | dramainstruktör (YH), flerformsstudier |
| Formgivare (YH) | formgivare (YH), flerformsstudier |
| Kulturiproducent (YH) | kulturproducent (YH), flerformsstudier |
| Medianom (YH) | medianom (YH), flerformsstudier |
| Musiker (YH) | musiker (YH), flerformsstudier |
| Musikpedagog (YH) | musikpedagog (YH), flerformsstudier |

Mikäli korkeakoulu poikkeaa suosituksen mukaisista hakukohteista, muodostetaan koulutus ja hakukohde lisäämällä pääaine tarkenneosaan (esim. Koulutus: Muotoilija (AMK), korumuotoilu / Hakukohde: Muotoilija (AMK), korumuotoilu, monimuotototeutus). Korkeakoulu mallintaa itse valintaperustesuosituksesta poikkeavat hakukohteet ja pisteytystavat yhteisvalintajärjestelmään. Hakukohteiden muodostamisessa tulee huomioida KSHJ:n ohjausryhmän suositukset ja hakijalähtöisyys.

**Opiskelijavalinta**

Kaikki hakukelpoiset hakijat kutsutaan valintakokeeseen tai hakijat kutsutaan valintakokeeseen etukäteen tehtävän karsivan näytön perusteella. Karsivassa näytössä valintakokeeseen liittyy ennen valintakoepäivää itsenäisesti tehtäviä ja oppilaitokseen toimitettavia osioita.

Valintakokeet ovat ammattikorkeakoulukohtaisia. Hakijan tulee perehtyä ammattikorkea­koulukohtaisiin hakuohjeisiin ja aikatauluihin. Valintaan vaikuttaa opiskelijoiden jako erikoistumisaloihin, suuntautumisvaihtoehtoihin tai instrumenttiryhmiin, joiden opiskelijamäärät perustuvat työelämän tarpeiden arviointiin.

Valintakokeeseen liittyvä etukäteismateriaali sekä tutkinto- ja työtodistukset ja portfoliot toimitetaan niitä pyytäneeseen ammattikorkeakouluun ammattikorkeakoulun määrittelemällä tavalla.

Hakijan tulee saada vähintään puolet (50 %) valintakokeen enimmäispistemäärästä (min 50p). Jokainen kokeen osio on suoritettava hyväksytysti. Valintakokeen sisältö ja pisteytys ilmoitetaan ammattikorkeakoulujen hakijan oppaissa. Koetulos on voimassa kyseisen haun ajan.

**VALINTATAPA 1: VALINTAKOE**

Valintakoe 100 pistettä

Kaikki hakijat kutsutaan valintakokeisiin tai valintakokeeseen liittyy ennakkoon toimitettava karsiva ammattikorkeakoulun määrittelemä näyttö, jonka perusteella arvioidaan hakijan motivaatiota, alaan liittyvää muuta koulutusta, työkokemusta ja harrastuneisuutta sekä alalle soveltuvuutta. Tällöin hakijat kutsutaan valintakokeeseen etukäteisnäytön perusteella, joka arvioidaan asteikolla hyväksytty / hylätty. Etukäteen pyydettyä näyttöä ei pisteytetä osaksi valintakoetta.

Kulttuurialan monimuotototeutuksissa voidaan huomioida työkokemusta tai taiteellista toimintaa etukäteisnäyttönä tai valintakokeen osana. Työkokemus osoitetaan työtodistuksilla ja taiteellinen toiminta esim. portfoliolla tai ammattikorkeakoulun muutoin pyytämällä tavalla. Ammattikorkeakoulu arvioi taiteellisen toiminnan kelpoisuuden toimitetun näytön perusteella.

Mikäli työkokemusta käytetään yhteisvalinnassa, huomioon otetaan 18-vuotiaana tai sen jälkeen hankittu yleinen työkokemus, joka tulee olla hankittuna 31.7.2016 mennessä. Työkokemuksen ei tarvitse olla yhtäjaksoista eikä saman työnantajan palveluksessa hankittua. Rinnakkaisista työsuhteista huomioidaan vain päätoimista työskentelyä vastaavaa määrä. Mikäli työtodistus on kirjoitettu muulla kielellä kuin suomi, ruotsi tai englanti, on hakijan toimitettava hakijapalveluihin alkuperäiskielisen todistuskopion lisäksi kopio virallisen kielenkääntäjän suomeksi, ruotsiksi tai englanniksi tekemästä käännöksestä, josta tulee käydä ilmi kääntäjän nimi, allekirjoitus ja leima.

Yrittäjyys hyväksytään työkokemukseksi, jos siitä on todistus, joka osoittaa, että hakija on tai on ollut YEL tai MYEL- vakuutettu. Ulkomainen yrittäjyys todistetaan vastaavin virallisin dokumentein.

Valinta on ehdollinen siihen asti kunnes ammattikorkeakoulu on tarkistanut koulu- ja työtodistukset valituksi tulleilta. Ammattikorkeakoulu voi purkaa valinnan, jos todistuksia tai portfolioaineistoa ei toimiteta ammattikorkeakoulun ilmoittamassa määräajassa tai jos hakija on antanut itsestään virheellisiä tietoja.

## 4.2 Vieraskielinen koulutus

Vieraskielisen koulutuksen hakukohteet johdetaan siten, että tutkintonimikkeen jälkeen tule koulutusta vastaava Degree Programme. (esim: Bachelor of Culture and Arts, DP in media, Full-time studies).

Käytettävät termit ovat:

|  |  |
| --- | --- |
| Päivätoteutus | Full-time studies |
| Monimuotototeutus | Part-time studies |
| artenomi (AMK), restaurointi | DP in Restoration |
| konservaattori (AMK), konservointi | DP in Conservation |
| kulttuurituottaja (AMK), kulttuurituotanto | DP in Cultural Management |
| kuvataiteilija (AMK), kuvataide | DP in Fine Arts |
| medianomi (AMK), media-ala | DP in Media |
| muotoilija (AMK), muotoilu | DP in Design |
| musiikkipedagogi (AMK), musiikki | DP in Music, Music Pedagogue |
| muusikko (AMK), musiikki | DP in Music, Musician |
| tanssinopettaja (AMK), esittävä taide | DP in Performing Arts, Dance Teacher |
| teatteri-ilmaisun ohjaaja (AMK), esittävä taide | DP in Performing Arts, Drama Instructor |
| vestonomi (AMK), vaatetusala | DP in Fashion and Clothing |

Valinnassa käytettävä valintapisteitysmalli on vastaavan suomenkielisen toteutusmuodon mukainen.

# 5 LUONNONVARA-ALAN AMMATTIKORKEAKOULUTUTKINTO

Yleinen hakukelpoisuus tutkintoon johtaviin koulutuksiin on kerrottu valintaperustesuosituksen yleisessä osassa.

Luonnonvara-alan ammattikorkeakoulututkinnon voi suorittaa seuraavissa koulutuksissa:

1. Maaseutuelinkeinot
2. Metsätalous
3. Kestävä kehitys
4. Puutarhatalous
5. Rakennettu ympäristö
6. Naturbruk och miljö

Luonnonvara-alan ammattikorkeakoulututkintoon johtaviin koulutuksiin on suomenkielisiä ja ruotsinkielisiä hakukohteita sekä yksi vieraskielinen hakukohde.

[www.opintopolku.fi](http://www.opintopolku.fi) -palvelusta sekä kunkin ammattikorkeakoulun omilta verkkosivuilta löytyvät tarkemmat tiedot koulutuksista sekä vuoden 2016 hakukohteet ja toteutustavat.

## 5.1 Suomenkielinen ja ruotsinkielinen koulutus

**Hakukohteet**

Taulukossa on vasemmanpuoleisessa sarakkeessa tarjottavan koulutuksen nimi ja oikeanpuoleisessa sarakkeessa hakukohteen nimi. Koulutukseen voi johtaa yksi tai useampi hakukohde.

Taulukko 1 Luonnonvara-alan ammattikorkeakoulututkintoon johtavat koulutukset ja hakukohteet.

|  |  |
| --- | --- |
| **Koulutus:**  | **Koulutuksen nimi, hakukohde, toteutustapatarkennus tarvittaessa**  |
| **Maaseutuelinkeinot**  | **Agrologi (AMK), maaseutuelinkeinot** |
| **Maaseutuelinkeinot** | **Agrologi (AMK), hevostalous** |
| **Metsätalous** | **Metsätalousinsinööri (AMK), metsätalous** |
| **Rakennettu ympäristö** | **Hortonomi (AMK), rakennettu ympäristö** |
| **Puutarhatalous** | **Hortonomi (AMK), puutarhatalous** |
| **Kestävä kehitys** | **Ympäristösuunnittelija (AMK), kestävä kehitys** |
| **Naturbruk och miljö** | **Agrolog (YH), naturbruk och miljö**  |
| **Naturbruk och miljö** | **Skogsbruksingenjör (YH), naturbruk och miljö**  |

Tutkintoon johtavaa koulutusta tarjotaan päivä- ja monimuotototeutuksena. Toteutustapaan liittyvät tarkemmat ammattikorkeakoulukohtaiset kuvaukset ja löytyvät [www.opintopolku.fi](http://www.opintopolku.fi) -palvelusta.

**Opiskelijavalinta päivätoteutuksiin:**

**VALINTATAPA 1: VALINTAKOE**

Valintakoe 40 pistettä

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2B**

Koulumenestys 60 pistettä (ylioppilastutkinnon arvosanat)

Valintakoe 40 pistettä

Yhteensä 100 pistettä

 **Opiskelijavalinta monimuotototeutuksiin:**

**VALINTATAPA 3:** **VALINTAKOE JA TYÖKOKEMUS**

Valintakoe 70 pistettä
Työkokemus 30 pistettä
Yhteensä 100 pistettä

Ammattikorkeakoulut määrittelevät hakukohdekohtaisesti, kuinka monta opiskelijaa valitaan eri valintatavoilla.

Koulumenestyksen pisteytys päivätoteutuksissa

Valintatapa 2

Koulumenestyspisteet muodostuvat ylioppilastutkintotodistuksen perusteella. Ylioppilastutkintotodistuksen arvosanat saadaan hakijarekisteriin suoraan ylioppilastutkintolautakunnalta.

|  |  |  |  |  |  |
| --- | --- | --- | --- | --- | --- |
| **Yo-tutkintotodistus**  | **L/E**  | **M**  | **C**  | **B**  | **A**  |
| Äidinkieli \*  | 20 | 19 | 17 | 12 | 10 |
| Paras kieli (vieraat kielet ja toinen kotimainen) pitkä (lyhyt/keskipitkä) | 20 (19) | 19 (18) | 17 (16) | 12 (11) | 10 (9) |
| Matematiikka (lyhyt tai pitkä) tai paras reaaliaineiden kokeista (ennen v. 2006 kirjoittaneilla reaali)  | 20 | 19 | 17 | 12 | 10 |

\* IB- tutkinnossa äidinkieltä vastaa A1-kieli, EB- ja RP-tutkinnoissa äidinkieltä vastaava kieli.

**Valintakokeet**

Luonnonvara-alan koulutusten päivätoteutusten yhteinen valintakoe järjestetään **1.6.2016**.Kokeeseen kutsutaan kaikki hakukelpoiset hakijat. Kokeen voi suorittaa suomen tai ruotsin kielellä seuraavilla paikkakunnilla: Forssa, Hattula (Lepaa), Hämeenlinna (Evo), Iisalmi, Ilmajoki, Joensuu, Mikkeli, Oulu, Rovaniemi, Saarijärvi, Raasepori/Raseborg, Tammela (Mustiala) ja Tampere.

Ilmoitus valintakoepaikasta on merkittävä hakemukseen. Ilmoitus on sitova.

Valintakokeesta voi saada yhteensä korkeintaan 40 pistettä. Valintakokeesta tulee saada vähintään 14 pistettä voidakseen tulla valituksi.

Päivätoteutuksissa ammattikorkeakoulut hyväksyvät toisessa ammattikorkeakoulussa suoritetun valintakokeen sellaisenaan. Rakennettu ympäristö -koulutuksen erillinen valintakoe järjestetään 2.6.2016 Hattulassa (Lepaa). Valintakoetulos on voimassa kyseisen haun ajan.

Luonnonvara-alan monimuotototeutuksissa jokaisella ammattikorkeakoululla on oma valintakoe, josta voi saada korkeintaan 70 pistettä. Valintakokeesta on saatava vähintään 30 pistettä, jotta voi tulla valituksi. Ammattikorkeakoulut ilmoittavat valintakokeen ajankohdasta ja rakenteesta[www.opintopolku.fi](http://www.opintopolku.fi) -palvelussa ja omilla nettisivuillaan.Valintakoetulos on voimassa kyseisen haun ajan.

## 5.2 Vieraskielinen koulutus

**Hakukohteet**

Luonnonvara-alan ammattikorkeakoulututkintoon johtavien vieraskielisten koulutusten tarjonnassa on yksi hakukohde, Novian englanninkielinen ympäristöalan kaksivuotinen koulutus Sustainable Coastal Management (SCM). Koulutus toteutetaan päivätoteutuksena. Vieraskielisiä monimuotototeutuksia ei ole tarjolla.

**Taulukko 2 Luonnonvara-alan ammattikorkeakoulututkintoon johtava vieraskielinen koulutus ja hakukohde**

|  |  |
| --- | --- |
| **Koulutus** | **Hakukohde** |
| **Degree program in Natural Resources Sustainable Coastal Management** | **Bachelor of Natural Resources, DP in Sustainable Coastal Management** |

**Opiskelijavalinta**

Luonnonvara-alan vieraskieliseen koulutukseen valitaan opiskelijat valintakokeen ja työkokemuksen perusteella.

**Valintakoe 90**

**Työkokemus 10**

**Yhteensä 100**

Hakukelpoisuus Novian englanninkieliseen Sustainable Coastal Management koulutukseen poikkeaa yleisosiossa (kohdassa 1.1) ilmoitetusta siten, että pohjakoulutusvaatimuksena on kahden vuoden yliopistotasoinen/korkeakoulutasoinen koulutus laajuudeltaan 120 pistettä. Koulutus voi olla luonnonvara- tai ympäristöalalta. Myös talouden, tekniikan tai biologian pohjakoulutus hyväksytään.

Jos useampi hakija saavuttaa tasapisteet, valinta tapahtuu seuraavien kriteerien mukaan.

1. Valintakokeen tulos

2. Työkokemuspisteet

**Valintakokeet**

Valintakokeen, johon kutsutaan kaikki hakukelpoiset hakijat, ajankohta ilmoitetaan myöhemmin ammattikorkeakoulun nettisivuilla ja kutsukirjeessä.

Valintakoe testaa hakijan kiinnostusta alaa kohtaan ja sopivuutta alalle. Valintakokeen ensimmäisestä osiosta voi saada 50 pistettä. Alin hyväksytty pistemäärä on 18 pistettä.

Valintakokeen toinen osio testaa opiskelumotivaatiota. Kokeen tästä osiosta voi saada 40 pistettä ja alin hyväksytty pistemäärä on 12 pistettä. Kokeen perusteella hakijan englannin kielen osaamista arvioidaan asteikolla hyväksytty/hylätty.

Ilman valintakokeeseen osallistumista ei voi tulla hyväksytyksi. Valintakokeen maksimipistemäärä on 90 pistettä. Hakijan on saatava vähintään 30 pistettä tullakseen valituksi. Hakijan on suoritettava kaikki osiot hyväksytysti tullakseen valituksi.

**Työkokemuspisteiden laskeminen ja kertyminen**

Työkokemuksena otetaan huomioon 18-vuotiaana tai sen jälkeen hankittu yleinen työkokemus kevään haussa **31.7.2016** ja syksyn haussa **31.12.2016** saakka. Kaksi kuukautta kokoaikaista työkokemusta tuottaa yhden pisteen.

Pisteitä voi saada vain työkokemuksesta, josta on työnantajan antama työtodistus, ja joka tarkistetaan valituksi tulleilta. Työtodistuksesta tulee ilmetä mm. työsuhteen tarkka alkamis- ja päättymispäivä, työnantajan yhteystiedot, työtehtävät ja osa-aikatyön kohdalla työtunnit. Työtodistuksia ei tarvitse toimittaa hakuaikana.

Varusmiespalvelua, naisten vapaaehtoista asepalvelusta, siviilipalvelua tai hoitovapaata ei lasketa työkokemukseksi.

Yrittäjyys hyväksytään työkokemukseksi, jos siitä on todistus, joka osoittaa, että hakija on tai on ollut YEL tai MYEL- vakuutettu (YEL= yrittäjäeläkevakuutus, MYEL=viljelijöiden, metsätilallisten, kalastajien ja poronhoitajien sekä heidän perheenjäsentensä työeläkevakuutus). Ulkomainen yrittäjyys todistetaan vastaavin virallisin dokumentein.

Hakijan tulee muuntaa osa-aikatyön tunnit kokoaikaiseksi niin, että 150 tuntia tai 20 vähintään 7 tunnin työpäivää vastaa yhtä kuukautta. Työkokemuksen ei tarvitse olla yhtäjaksoista eikä saman työnantajan palveluksessa hankittua. Rinnakkaisista työsuhteista voi saada työkokemuspisteitä vain päätoimista työskentelyä vastaavan määrän. Mikäli työtodistus on kirjoitettu muulla kielellä kuin suomi, ruotsi tai englanti, on hakijan toimitettava hakijapalveluihin alkuperäiskielisen todistuskopion lisäksi kopio virallisen kielenkääntäjän suomeksi, ruotsiksi tai englanniksi tekemästä käännöksestä, josta tulee käydä ilmi kääntäjän nimi, allekirjoitus ja leima.

# 6 MATKAILU- JA RAVITSEMISALAN AMMATTIKORKEAKOULUTUTKINTO

|  |  |
| --- | --- |
| **Koulutuksen nimi** | **Hakukohteen nimi** |
| restonomi(AMK),matkailu- ja palveluliiketoiminta | restonomi (AMK), matkailu- ja palveluliiketoiminta, päivätoteutus |
| restonomi(AMK), matkailu- ja palveluliiketoiminta | restonomi (AMK), matkailu- ja palveluliiketoiminta, monimuotototeutus |
| restonomi (AMK), matkailu | restonomi (AMK), matkailu, päivätoteutus |
| Bachelor´s Degree Programme, Tourism and Hospitality Management | Bachelor´s Degree Programme, Tourism and Hospitality Management, full-time studies |

## 6.1 Suomenkielinen koulutus

**Hakukohteet**

Korkeakoulujen yhteishaussa matkailu- ja ravitsemisalan ammattikorkeakoulututkintoon johtavat hakukohteet, joita tämä suositus koskee:

restonomi (AMK), matkailu- ja palveluliiketoiminta, päivätoteutus
restonomi (AMK), matkailu- ja palveluliiketoiminta, monimuotototeutus
restonomi (AMK), matkailu, päivätoteutus

**Opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuosituksen yleisessä osassa.

Todistukset tarkistetaan hyväksytyksi tulleilta. Valinta on ehdollinen siihen asti kunnes ammattikorkeakoulu on tarkistanut alkuperäiset koulu- ja työtodistukset. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa tai jos hakija on antanut hakemuksessaan virheellisiä tietoja.

Hakijat voidaan valita hakukohteittain kahdella eri valintatavalla.

Päivätoteutuksessa valintatapajonoista täytetään ensin **valintatapa 1** ja sitten **valintatapa 2**. Monimuotototeutuksessa valintatapajonoista täytetään ensin **valintatapa 1** ja sitten **valintatapa 3**. Ammattikorkeakoulut määrittelevät hakukohdekohtaisesti, kuinka monta aloituspaikkaa osoittavat kumpaankin jonoon.

**Opiskelijavalinta päivätoteutuksiin:**

Valintapisteiden enimmäismäärät:

**VALINTATAPA 1: VALINTAKOE**

Valintakoe 70 pistettä

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2A**

Koulumenestys 30 pistettä (ylioppilastutkinnon arvosanat)

Valintakoe 70 pistettä

Yhteensä 100 pistettä

**Opiskelijavalinta monimuotototeutuksiin**

Valintapisteiden enimmäismäärät:

**VALINTATAPA 1: VALINTAKOE**

Valintakoe 70 pistettä

 **VALINTATAPA 3:** **VALINTAKOE JA TYÖKOKEMUS**

Valintakoe 70 pistettä
Työkokemus 30 pistettä
Yhteensä 100 pistettä

**Valintakoe**

Ammattikorkeakoulujen valintakokeisiin kutsutaan kaikki hakukelpoiset hakijat. Matkailu-, ravitsemis- ja talousalan valtakunnallinen valintakoe on sama päivä- ja monimuotototeutuksissa.

Valintakokeen yhteinen osuus pidetään kevään yhteishaussa ti 7.6.2016 ja syksyn yhteishaussa ti 1.11.2016alkaen klo 10.00*.*

 Valintakokeessa käytetään ennakkoaineistoa joka julkaistaan jokaisen valtakunnallista koetta käyttävän ammattikorkeakoulun www-sivuilla: kevään haussa 10.5.-7.6.2016 ja syksyn haussa 4.10.- 1.11.2016. Aineisto ei saa olla mukana koetilanteessa.

Valintakokeeseen sisältyy kaksi osiota, joista toinen on ammattikorkeakoulun valinnan mukaan haastattelu tai kirjoitelma. Haastattelu voi olla ennen kirjallista osuutta, sen jälkeen tai tarvittaessa myös kirjallista osuutta seuraavana päivänä.

Valintakokeessa painotetaan soveltuvuutta alan koulutukseen, motivaatiota, äidinkielen, englannin ja ongelmanratkaisun taitoa sekä matemaattis-loogisia valmiuksia. Valintakokeesta on saatava vähintään 25 pistettä. Valintakokeen molemmista osioista on saatava vähintään 1 piste. Koetulos on voimassa kyseisen haun ajan.

Valintayhteistyötä tekevien ammattikorkeakoulujen nimet löytyvät osoitteesta [www.opintopolku.fi](http://www.opintopolku.fi). Valintakoeyhteistyötä tekevät ammattikorkeakoulut hyväksyvät sellaisenaan toisessa ammattikorkeakoulussa suoritetun valintakokeen Tarkemmat tiedot löytyvät ammattikorkeakoulujen hakijan oppaista tai www-sivuilta.

## 6.2 Vieraskielinen koulutus

**Päivätoteutus / Full-time studies**

**Hakukohteet**

Korkeakoulujen yhteishaussa matkailu- ja ravitsemisalan ammattikorkeakoulututkintoon johtava vieraskielisen koulutuksen hakukohde, jota tämä suositus koskee:

Bachelor´s Degree Programme, Tourism and Hospitality Management, full-time studies

**Opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuosituksen yleisessä osassa.

Hakijat voidaan valita hakukohteittain kahdella eri valintatavalla.

Vieraskielisessä päivätoteutuksessa valintatapajonoista täytetään ensin **valintatapa 1** ja sitten **valintatapa 2**. Ammattikorkeakoulut määrittelevät hakukohdekohtaisesti, kuinka monta aloituspaikkaa osoittavat kumpaankin jonoon.

Valinta on ehdollinen siihen asti kunnes ammattikorkeakoulu on tarkistanut alkuperäiset koulutodistukset. Todistusten toimitusohjeet ovat aikataululiitteestä. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa tai jos hakija on antanut hakemuksessaan virheellisiä tietoja.

Valintapisteiden enimmäismäärät:

**VALINTATAPA 1: VALINTAKOE**

Valintakoe 70 pistettä

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2A**

Koulumenestys 30 pistettä (ylioppilastutkinnon arvosanat)

Valintakoe 70 pistettä

Yhteensä 100 pistettä

**Valintakoe**

Ammattikorkeakoulujen valintakokeisiin kutsutaan kaikki hakukelpoiset hakijat. Matkailu-, ravitsemis- ja talousalan valtakunnallisen valintakokeen yhteinen osuus pidetään torstaina 21.4.2016.

Valintakokeessa painotetaan soveltuvuutta alan koulutukseen. Valintakokeesta on saatava vähintään 25 pistettä niin, että motivaatio-osuudesta on saatava vähintään 11pistettä (max 30p), essee-artikkeli-osuudesta 7 pistettä (max 20p) ja matemaattis-loogisesta osuudesta 7 pistettä (max 20p). Koetulos on voimassa kyseisen haun ajan.

Valintayhteistyötä tekevien ammattikorkeakoulujen nimet löytyvät osoitteesta [www.opintopolku.fi](http://www.opintopolku.fi). Valintakoeyhteistyötä tekevät ammattikorkeakoulut hyväksyvät sellaisenaan toisessa ammattikorkeakoulussa suoritetun valintakokeen Tarkemmat tiedot löytyvät ammattikorkeakoulujen hakijan oppaista tai www-sivuilta.

**Koulumenestys- ja työkokemuspisteet**

Koulumenestyksen pisteytys päivätoteutuksissa

Valintatapa 2

Koulumenestyspisteet muodostuvat ylioppilastutkintotodistuksen perusteella. Ylioppilastutkintotodistuksen arvosanat saadaan hakijarekisteriin suoraan ylioppilastutkintolautakunnalta.

|  |  |  |  |  |  |
| --- | --- | --- | --- | --- | --- |
| **Yo-tutkintotodistus** | **L/E** | **M** | **C** | **B** | **A** |
| Äidinkieli \* | 10 | 9 | 8 | 7 | 6 |
| Paras kieli (vieraat kielet ja toinen kotimainen): pitkä (lyhyt/keskipitkä) | 10 (9) | 9 (8) | 8 (7) | 7 (6) | 6 (5) |
| Matematiikka (lyhyt tai pitkä) tai paras reaaliaineiden kokeista (ennen v. 2006 kirjoittaneilla reaali) | 10 | 9 | 8 | 7 | 6 |

\* IB- tutkinnossa äidinkieltä vastaa A1-kieli, EB- ja RP-tutkinnoissa äidinkieltä vastaava kieli.

**Työkokemus**

**Työkokemuspisteiden laskeminen ja kertyminen**

Huomioon otetaan 18-vuotiaana tai sen jälkeen hankittu yleinen työkokemus kevään haussa **31.07.2016** ja syksyn haussa **31.12.2016** saakka. Kaksi kuukautta kokoaikaista työkokemusta tuottaa yhden pisteen.

Pisteitä voi saada vain työkokemuksesta, josta on työnantajan antama työtodistus, ja joka tarkistetaan hyväksytyksi tulleilta. Työtodistuksesta tulee ilmetä mm. työsuhteen tarkka alkamis- ja päättymispäivä, työnantajan yhteystiedot, työtehtävät ja osa-aikatyön kohdalla työtunnit. Työtodistuksia ei tarvitse toimittaa hakuaikana. Työtodistusten toimitusohjeet ovat aikataululiitteessä.

Varusmiespalvelua, naisten vapaaehtoista asepalvelusta, siviilipalvelua tai hoitovapaata ei lasketa työkokemukseksi.

Yrittäjyys hyväksytään työkokemukseksi, jos siitä on todistus, joka osoittaa, että hakija on tai on ollut YEL tai MYEL- vakuutettu. (YEL= yrittäjäeläkevakuutus, MYEL=viljelijöiden, metsätilallisten, kalastajien ja poronhoitajien sekä heidän perheenjäsentensä työeläkevakuutus). Ulkomainen yrittäjyys todistetaan vastaavin virallisin dokumentein.

Hakijan tulee muuntaa osa-aikatyön tunnit kokoaikaiseksi niin, että 150 tuntia tai 20 vähintään 7 tunnin työpäivää vastaa yhtä kuukautta. Työkokemuksen ei tarvitse olla yhtäjaksoista eikä saman työnantajan palveluksessa hankittua. Rinnakkaisista työsuhteista voi saada työkokemuspisteitä vain päätoimista työskentelyä vastaavan määrän. Mikäli työtodistus on kirjoitettu muulla kielellä kuin suomi, ruotsi tai englanti, on hakijan toimitettava hakijapalveluihin alkuperäiskielisen todistuskopion lisäksi kopio virallisen kielenkääntäjän suomeksi, ruotsiksi tai englanniksi tekemästä käännöksestä, josta tulee käydä ilmi kääntäjän nimi, allekirjoitus ja leima.

# 7 SOSIAALI- JA TERVEYSALAN AMMATTIKORKEAKOULUTUTKINTO

#

Tässä suosituksessa on kuvattu valintaperusteet suomen- ja ruotsinkieliseen koulutukseen sekä vieraskieliseen koulutukseen. Kaikki tässä asiakirjassa mainitut koulutukset eivät ole aina tarjonnassa samassa yhteishaussa. Kunkin ammattikorkeakoulun omilta verkkosivuilta löytyy tarkemmat tiedot koulutusten alkamisesta ja ajankohdista.

Katso myös valintaperustesuosituksen yleisosio, jota tämä sosiaali- ja terveysalan alakohtainen valintaperustesuositus tarkentaa.

Ammattikorkeakoulut ilmoittavat valintakoeyhteistyöstä omilla www-sivuillaan.

7.1 Suomenkielinen ja ruotsinkielinen koulutus, päivä ja monimuotototeutus **Hakukohteet**

Sosiaali- ja terveysalalla koulutus ja hakukohde nimetään tutkintonimikkeen mukaisesti.

Hakukohteena on tutkintonimike. Vain muutamassa koulutuksen ja hakukohteen nimessä käytetään tarkennetta (esim. Sairaanhoitaja (AMK), diakoninen hoitotyö). Kaikkiin hakukohteisiin liitetään maininta toteutuksesta, joka on joko päivätoteutus tai monimuotototeutus.

|  |  |  |
| --- | --- | --- |
| Taulukko 1 Sosiaali- ja terveysalan ammattikorkeakoulututkintoon johtavat hakukohteetHakukohde sekätarkenne (erikseen mainittu)suomeksi | på svenska | in english |
| Apuvälineteknikko (AMK) |  | Degree Programme in Prosthetics and Orthotics |
| Bioanalyytikko (AMK) | Bioanalytiker (YH) | Degree Programme in Biomedical Laboratory Science |
| Ensihoitaja (AMK) | Förstavårdare (YH) | Degree Programme in Emergency Care |
| Fysioterapeutti (AMK) | Fysioterapeut (YH) | Degree Programme in Physiotherapy |
| Geronomi (AMK) |  | Degree Programme in Geriatric Care |
| Hammasteknikko (AMK) |  | Degree Programme in Dental Technology |
| Jalkaterapeutti (AMK) |  | Degree Programme in Podiatry |
| Kuntoutuksen ohjaaja (AMK)  |  | Degree Programme in Rehabilitation Counselling |
| Kätilö (AMK)  | Barnmorska (YH) | Degree Programme in Midwifery |
| Naprapaatti (AMK) |  | Degree Programme in Naprapathy |
| Optometristi (AMK) |  | Degree Programme in Optometry |
| Osteopaatti (AMK) |  | Degree Programme in Osteopathy |
| Röntgenhoitaja (AMK) | Röntgenskötare (YH) | Degree Programme in Radiography and Radiotherapy |
| Sairaanhoitaja (AMK) | Sjukskötare (YH) | Degree Programme in Nursing |
| Sairaanhoitaja (AMK), *diakoninen hoitotyö* |  | Degree Programme in Diaconal Nursing |
| Sosionomi (AMK) | Socionom (YH) | Degree Programme in Social Services |
| Sosionomi (AMK), *diakoniatyö* |  | Degree Programme in Social Services, Diaconal Social Work |
| Sosionomi (AMK), *kirkon nuorisotyö* |  | Degree Programme in Social Services, Christian Child and Youth work |
| Sosionomi (AMK), *kirkon varhaiskasvatus* |  | Degree Programme in Social Services, Christian Early Childhood Education |
| Sosionomi (AMK), *rikosseuraamus* |  | Degree Programme in Social Services, Correctional Services |
| Suuhygienisti (AMK) |  | Degree Programme in Oral Hygiene |
| Terveydenhoitaja (AMK) | Hälsovårdare (YH) | Degree Programme in Public Health Nursing |
| Toimintaterapeutti (AMK) | Ergoterapeut (YH) | Degree Programme in Occupational Therapy |

**Opiskelijavalinta**

Hakukelpoisuus ammattikorkeakouluopintoihin on määritelty valintaperustesuosituksen yleisessä osassa.

Sosiaali-, terveys- ja liikunta-alalle hakevan terveydentilan ja toimintakyvyn tulee olla sellainen, että hän kykenee opintoihin liittyviin käytännön tehtäviin ja harjoitteluun. Tieto alan terveydellisistä vaatimuksista löytyy ammattikorkeakoulun www-sivuilta ja Opintopolku.fi-palvelusta.

Bioanalyytikkokoulutukseen hakeutuvalla on oltava mikroskoopilla työskentelyyn riittävä näkökyky ja normaali värinäkö. Koulutukseen valittujen tulee toimittaa silmälääkärin, optikon tai optometristin todistus koulutuksen alkaessa ammattikorkeakoulun antamien ohjeiden mukaisesti. Ammattikorkeakoulu voi purkaa valinnan, mikäli todistusta ei toimiteta määräajassa tai valituksi tullutta opiskelijaa ei todistuksen perusteella voida pitää soveltuvana bioanalyytikkokoulutukseen.

Alalle hakeutuvan tulee huomioida, että

* opiskelu ja ammatissa toimiminen edellyttävät hyvää henkistä tasapainoa
* ala ei sovellu huumeiden käyttäjälle eikä alkoholin tai lääkkeiden ongelmakäyttäjälle
* esimerkiksi tuki- ja liikuntaelimistön sairaudet, krooniset ihosairaudet ja allergiat voivat muuttua terveydelliseksi ongelmaksi opiskeluaikana tai myöhemmin työelämässä
* veriteitse tarttuva tauti saattaa rajoittaa opintojen etenemistä ja työhön sijoittumista.

Opiskelijaksi pyrkivän tulee ammattikorkeakoulun pyynnöstä antaa opiskelijaksi ottamisen arvioinnin edellyttämät terveydentilaansa ja toimintakykyään koskevat tiedot sekä tieto mahdollisesta aiemmasta opiskeluoikeuden peruuttamista koskevasta päätöksestä.

Opiskelijan tulee ammattikorkeakoulun pyynnöstä esittää rikostaustaote, jos opiskelijalle annetaan opinnoissa tai opintoihin kuuluvassa harjoittelussa tehtäviä, jotka edellyttävät olennaisesti alaikäisten parissa työskentelyä.

Ammattikorkeakoulu voi velvoittaa opiskelijan esittämään huumausainetestiä koskevan todistuksen, jos on aihetta epäillä, että opiskelija on huumausaineiden vaikutuksen alaisena opintoihin kuuluvissa käytännön tehtävissä tai harjoittelussa tai että opiskelijalla on riippuvuus huumausaineista.

**Opiskelijavalinta on kaksivaiheinen**Kaikki hakijat osallistuvat valtakunnalliseen esivalintakokeeseen ilman erillistä kutsua. Esivalintakokeen perusteella osa hakukelpoisista hakijoista kutsutaan varsinaiseen valintakokeeseen. Valintakokeeseen kutsutaan vähintään kaksinkertainen määrä hakijoita aloituspaikkoihin nähden.

Lopullinen valinta tehdään ylioppilastutkinnossa saatujen pisteiden ja valintakokeesta saatujen pisteiden perusteella tai pelkästään valintakokeesta saatujen pisteiden perusteella.

**VALINTATAPA 1: VALINTAKOE**

Valintakoe 70 pistettä

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2A**

Koulumenestys 30 pistettä (ylioppilastutkinnon arvosanat)

Valintakoe 70 pistettä

Yhteensä 100 pistettä

Valintatapajonoista täytetään ensin **valintatapa 2, vaihtoehto** 2 A (koulumenestys ja valintakoe) ja sitten **valintatapa** 1 (valintakoe). Ammattikorkeakoulut määrittelevät hakukohdekohtaisesti, kuinka monta aloituspaikkaa osoittavat kumpaankin valintatapaan.

Valinta on ehdollinen, kunnes ammattikorkeakoulu on tarkistanut koulutukseen valituilta alkuperäiset koulutodistukset, bioanalyytikkokoulutukseen valituilta todistuksen riittävästä näkökyvystä ja saanut hakijalta mahdollisesti pyydetyn selvityksen terveydentilasta.

Ammattikorkeakoulu voi purkaa valinnan seuraavista syistä:

* jos todistuksia ei toimiteta ammattikorkeakoulun ilmoittamassa määräajassa
* jos hakija on antanut arvosanoistaan virheellisiä tietoja
* jos bioanalyytikkokoulutukseen valittua ei voida pitää koulutukseen soveltuvana näkökyvystä annetun todistuksen perusteella
* jos hakijaa ei voida pitää sosiaali- ja terveysalan koulutukseen terveydentilaltaan ja/tai toimintakyvyltään sopivana
* jos hakija on jättänyt kertomatta terveydentilaansa liittyviä asioita
* jos opiskelija on salannut aiemman opiskeluoikeuden peruuttamisen.

Koulumenestyksen pisteytys

Valintatapa 2

Koulumenestyspisteet muodostuvat ylioppilastutkintotodistuksen perusteella.

Ylioppilastutkintotodistuksen pisteytys

|  |  |  |  |  |  |
| --- | --- | --- | --- | --- | --- |
| **Yo-tutkintotodistus** | **L/E** | **M** | **C** | **B** | **A** |
| Äidinkieli \* | 10 | 9 | 8 | 7 | 6 |
| Paras kieli (vieraat kielet ja toinen kotimainen): pitkä (lyhyt/keskipitkä) | 10 (9) | 9 (8) | 8 (7) | 7 (6) | 6 (5) |
| Matematiikka (lyhyt tai pitkä) tai paras reaaliaineiden kokeista (ennen v. 2006 kirjoittaneilla reaali) | 10 | 9 | 8 | 7 | 6 |

IB- tutkinnossa äidinkieltä vastaa A1-kieli, EB- ja RP-tutkinnoissa äidinkieltä vastaava kieli.

**Esivalintakoe**

Kaikki hakijat osallistuvat valtakunnalliseen esivalintakokeeseen ilman erillistä kutsua. Esivalintakokeen perusteella osa hakukelpoisista hakijoista kutsutaan varsinaiseen valintakokeeseen. Valintakokeeseen kutsutaan vähintään kaksinkertainen määrä hakijoita aloituspaikkoihin nähden.

Lopullinen valinta tehdään ylioppilastutkinnossa saatujen pisteiden ja valintakokeesta saatujen pisteiden perusteella tai pelkästään valintakokeesta saatujen pisteiden perusteella.

Sosiaali- ja terveysalalla järjestetään yksi yhteinen valtakunnallinen esivalintakoe.

Valtakunnallinen esivalintakoe on hakuajan päättymisen jälkeen 3.5.2016 ja 11.10.2016.

**Valintakoe**Esivalintakokeen perusteella osa hakukelpoisista hakijoista kutsutaan varsinaiseen valintakokeeseen. Valintakokeeseen kutsutaan vähintään kaksinkertainen määrä hakijoita aloituspaikkoihin nähden.

Esivalintakokeen tulos nollautuu lopullisessa valinnassa.

Lopullinen valinta tehdään ylioppilastutkinnossa saatujen pisteiden ja valintakokeesta saatujen pisteiden perusteella tai pelkästään valintakokeesta saatujen pisteiden perusteella.

Sosiaali- ja terveysalan valintakokeessa painotetaan alalle soveltuvuutta arvioimalla motivaatiota, sosiaalisia valmiuksia sekä oppimis- ja työskentelyvalmiuksia. Koulutukseen valitulta edellytetään alalle soveltuvaa terveyttä.

Valintakokeesta on saatava vähintään 30 pistettä.

Ammattikorkeakoulut voivat tehdä valintakoeyhteistyötä.

Sosiaali- ja terveysalalla on neljä valintaryhmää. Hakija saa saman valintaryhmän sisällä hakemiinsa koulutuksiin yhden valintakoekutsun esivalintakokeessa saadun pistemäärän perusteella. Valintakokeesta hakija saa valintakoetuloksen kaikkiin hakemiinsa samaan valintaryhmään kuuluviin koulutuksiin. Valintakoetulos on voimassa kyseisen haun ajan. Ammattikorkeakoulut ilmoittavat opintopolku.fi -sivustolla ja omilla www-sivuillaan valintakoepäivät ja valintakokeen sisällön.

**Valintaryhmät ovat seuraavat:**

1. valintaryhmä

Barnmorska

Förstavårdare

Ensihoitaja

Hälsovårdare

Kätilö

Sairaanhoitaja

Sairaanhoitaja, diakoninen hoitotyö

Sjukskötare

Terveydenhoitaja

2. valintaryhmä

Bioanalytiker

Bioanalyytikko

Hammasteknikko

Optometristi

Röntgenhoitaja

Röntgenskötare

Suuhygienisti

3. valintaryhmä

Apuvälineteknikko

Ergoterapeut

Fysioterapeut

Fysioterapeutti

Jalkaterapeutti

Naprapaatti

Osteopaatti

Toimintaterapeutti

4. valintaryhmä

Geronomi

Kuntoutuksen ohjaaja

Socionom

Sosionomi

Sosionomi, diakoniatyö

Sosionomi, kirkon nuorisotyö

Sosionomi, kirkon varhaiskasvatus

**Valinta tasapisteissä olevien välillä**

Lopullisessa valinnassa tasapistetilanteessa hakijat asetetaan paremmuusjärjestykseen seuraavin perustein:

1. valintakoepisteet

1. koulumenestyspisteet, ylioppilastutkintotodistuksen pisteet
2. hakutoivejärjestys

Jos näillä kriteereillä ei saada eroa tasapistetilanteessa olevien välillä, ammattikorkeakoulu voi valita kaikki tasapistetilanteessa olevat hakijat tai ei valitse ketään tasapistetilanteessa olevia hakijoita tai järjestelmä voi arpoa valittavan/valittavat.

## 7.2 Vieraskielinen koulutus, päivä- ja monimuotototeutus

**Hakukohteet**

Vieraskielisen koulutuksen hakukohteet löytyvät ammattikorkeakoulujen www-sivuilta ja

opintopolku.fi-sivustolta.

**Opiskelijavalinta**

Hakukelpoisuus ammattikorkeakouluopintoihin on määritelty valintaperustesuosituksen yleisessä osassa.

Sosiaali-, terveys- ja liikunta-alalle hakevan terveydentilan ja toimintakyvyn tulee olla sellainen, että hän kykenee opintoihin liittyviin käytännön tehtäviin ja harjoitteluun. Tieto alan terveydellisistä vaatimuksista löytyy ammattikorkeakoulun www-sivuilta ja Opintopolku.fi-palvelusta.

Bioanalyytikkokoulutukseen hakeutuvalla on oltava mikroskoopilla työskentelyyn riittävä näkökyky ja normaali värinäkö. Koulutukseen valittujen tulee toimittaa silmälääkärin, optikon tai optometristin todistus koulutuksen alkaessa ammattikorkeakoulun antamien ohjeiden mukaisesti. Ammattikorkeakoulu voi purkaa valinnan, mikäli todistusta ei toimiteta määräajassa tai valituksi tullutta opiskelijaa ei todistuksen perusteella voida pitää soveltuvana bioanalyytikkokoulutukseen.

Alalle hakeutuvan tulee huomioida, että

* opiskelu ja ammatissa toimiminen edellyttävät hyvää henkistä tasapainoa
* ala ei sovellu huumeiden käyttäjälle eikä alkoholin tai lääkkeiden ongelmakäyttäjälle
* esimerkiksi tuki- ja liikuntaelimistön sairaudet, krooniset ihosairaudet ja allergiat voivat muuttua terveydelliseksi ongelmaksi opiskeluaikana tai myöhemmin työelämässä
* veriteitse tarttuva tauti saattaa rajoittaa opintojen etenemistä ja työhön sijoittumista.

Opiskelijaksi pyrkivän tulee ammattikorkeakoulun pyynnöstä antaa opiskelijaksi ottamisen arvioinnin edellyttämät terveydentilaansa ja toimintakykyään koskevat tiedot sekä tieto mahdollisesta aiemmasta opiskeluoikeuden peruuttamista koskevasta päätöksestä.

Opiskelijan tulee ammattikorkeakoulun pyynnöstä esittää rikostaustaote, jos opiskelijalle annetaan opinnoissa tai opintoihin kuuluvassa harjoittelussa tehtäviä, jotka edellyttävät olennaisesti alaikäisten parissa työskentelyä.

Ammattikorkeakoulu voi velvoittaa opiskelijan esittämään huumausainetestiä koskevan todistuksen, jos on aihetta epäillä, että opiskelija on huumausaineiden vaikutuksen alaisena opintoihin kuuluvissa käytännön tehtävissä tai harjoittelussa tai että opiskelijalla on riippuvuus huumausaineista.

Valinta on ehdollinen, kunnes ammattikorkeakoulu on tarkistanut koulutukseen valituilta koulutodistukset, bioanalyytikkokoulutukseen valituilta todistuksen riittävästä näkökyvystä ja saanut hakijalta mahdollisesti pyydetyn selvityksen terveydentilasta.

Ammattikorkeakoulu voi purkaa valinnan seuraavista syistä:

* jos todistuksia ei toimiteta ammattikorkeakoulun ilmoittamassa määräajassa
* jos hakija on antanut arvosanoistaan virheellisiä tietoja
* jos bioanalyytikkokoulutukseen valittua ei voida pitää koulutukseen soveltuvana näkökyvystä annetun todistuksen perusteella
* jos hakijaa ei voida pitää sosiaali- ja terveysalan koulutukseen terveydentilaltaan ja/tai toimintakyvyltään sopivana
* jos hakija on jättänyt kertomatta terveydentilaansa liittyviä asioita
* jos opiskelija on salannut aiemman opiskeluoikeuden peruuttamisen.

**Valintakoe**

Valintakokeeseen kutsutaan kaikki hakukelpoisuutensa osoittaneet hakijat.

Opiskelijavalinta tehdään valintatapa 1 mukaisesti (valintakokeesta saadun pistemäärän perusteella.)

Valintakokeesta voi saada enimmillään 70 pistettä ja alin hyväksytty pistemäärä on 30 pistettä.

Sosiaali- ja terveysalan valintakokeessa painotetaan alalle soveltuvuutta arvioimalla motivaatiota, sosiaalisia valmiuksia sekä oppimis- ja työskentelyvalmiuksia. Koulutukseen valitulta edellytetään alalle soveltuvaa terveyttä.

Ammattikorkeakoulut voivat tehdä valintakoeyhteistyötä. Valintakoetulos on voimassa kyseisen haun ajan. Ammattikorkeakoulut ilmoittavat opintopolku.fi-sivustolla ja omilla www-sivuillaan valintakoepäivät ja valintakokeen sisällön.

**Valinta tasapisteissä olevien välillä**

Lopullisessa valinnassa tasapistetilanteessa hakijat asetetaan paremmuusjärjestykseen seuraavin perustein:

1. valintakoepisteet

2. koulumenestyspisteet

3. hakutoivejärjestys

Jos näillä kriteereillä ei saada eroa tasapistetilanteessa olevien välillä, ammattikorkeakoulu voi valita kaikki tasapistetilanteessa olevat hakijat tai ei valitse ketään tasapistetilanteessa olevia hakijoita tai järjestelmä voi arpoa valittavan/valittavat.

# 8 LIIKUNNAN AMMATTIKORKEAKOULUTUTKINTO

Tämä alakohtainen osa tarkentaa valintaperustesuosituksen yleisosaa. Suosituksessa on kuvattu valintaperusteet liikunnan ammattikorkeakoulututkinnon suomen- ja ruotsinkieliseen koulutukseen sekä vieraskieliseen koulutukseen. Opintopolku.fi -verkkosivuilta löytyy tarkemmat tiedot koulutusten sisällöistä ja valintaperusteista.

## 8.1 suomenkielinen ja ruotsinkielinen koulutus

**Koulutukset ja hakukohteet**

Taulukko 1. Liikunnan ammattikorkeakoulututkintoon johtaa vuoden 2016 yhteishauissa neljä koulutusta:

|  |  |  |
| --- | --- | --- |
| **Koulutuksen nimi** | **Hakukohteen nimi** | **Ammattikorkeakoulu** |
| Liikunnanohjaaja (AMK), liikunnan ja vapaa-ajan koulutus  | Liikunnanohjaaja (AMK), liikunnan ja vapaa-ajan koulutus  | Haaga-Helia amk |
| Liikunnanohjaaja (AMK), liikunnan ja vapaa-ajan koulutus | Liikunnanohjaaja (AMK), liikunnan ja vapaa-ajan koulutus, päivätototeutus | Kajaanin amkLapin amk |
| Idrottsintruktör (YH), Idråttsområdet | Idrottsintruktör (YH), Idråttsområdet, dagstudier | YH Arcada |
| Bachelor of Sports Studies, Degree Programme in Sports and Leisure Management | Bachelor of Sports Studies, full-time studies | Haaga-Helia amkKajaanin amk |

Monimuotototeutusta ei ole erillisenä hakukohteena yhteishaussa vuonna 2016. Monimuotototeutuksesta kiinnostuneet hakijat voivat hakea Haaga-Helia amk:n koulutukseen. Siellä kaikki hakijat hakevat samaan hakukohteeseen ja opiskelijan mahdollinen sijoittuminen monimuotokoulutukseen tapahtuu opintojen alkaessa opinto-ohjelman henkilökohtaistamisen yhteydessä.

**Opiskelijavalinta**

Hakukelpoisuus ammattikorkeakouluopintoihin on määritelty valintaperustesuosituksen yleisessä osassa. Opintopolku.fi -verkkosivujen hakukohdetiedoista löydät mahdolliset poikkeavat hakukelpoisuusvaatimukset.

**Sora-lainsäädäntö**

Liikunta-alalle hakevan terveydentilan ja toimintakyvyn tulee olla sellainen, että opiskelija kykenee opintoihin liittyviin käytännön tehtäviin ja harjoitteluun. Tiedot vaadituista terveydellisistä edellytyksistä löytyvät Opintopolku.fi-verkkosivujen hakukohdetiedoista.

Ennen opiskeluihin kuuluvaan harjoitteluun siirtymistä ammattikorkeakoulu voi pyytää rikostaustaotteen esittämistä, jos harjoitteluun kuuluu olennaisesti alaikäisten parissa työskentelyä.

Opiskelijaksi pyrkivän tulee ammattikorkeakoulun pyynnöstä antaa opiskelijaksi ottamisen arvioinnin edellyttämät terveydentilaansa koskevat tiedot sekä tieto opiskeluoikeuden peruuttamista koskevasta päätöksestä.

**Suomen- ja ruotsinkielinen päivätoteutus**

Opiskelijavalinta on kaksivaiheinen. Kaikki hakijat osallistuvat valtakunnalliseen esivalintakokeeseen ilman erillistä kutsua. Esivalintakokeen perusteella osa hakukelpoisista hakijoista kutsutaan varsinaiseen valintakokeeseen. Valintakokeeseen kutsutaan vähintään nelinkertainen määrä hakijoita aloituspaikkoihin nähden.

Lopullinen opiskelijavalinta tehdään varsinaisesta valintakokeesta saatavan pistemäärän perusteella. Esivalintakokeen pisteet eivät vaikuta lopullisiin valintapisteisiin.

**VALINTATAPA 1: VALINTAKOE**

Valintakoe 70 pistettä

Voidakseen tulla valituksi hakijan on saatava valintakokeesta vähintään 30 pistettä.

Valinta on ehdollinen, kunnes ammattikorkeakoulu on tarkastanut koulutodistukset. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa tai jos hakija on antanut arvosanoistaan tai työkokemuksestaan virheellisiä tietoja.

**Valintakoe ja työkokemus**

Esivalintakokeen järjestämisestä tiedotetaan kunkin ammattikorkeakoulun Opintopolku-sivustoilla.

Varsinainen valintakoe on ammattikorkeakoulukohtainen. Valintakoetulos on voimassa kyseisen haun ajan.

Valintakoe voi sisältää liikuntatestejä, ohjausnäytteen, psykologisen soveltuvuustestin, kirjallisen tai aineistokirjoituskokeen, ryhmätilanteen ja henkilökohtaisen haastattelun. Eri osioiden määrä ja painotus vaihtelevat ammattikorkeakouluittain. Ammattikorkeakoulu ilmoittaa valintakokeen osiot ja niiden painotukset tarkemmin Opintopolku-sivustoillaan.

Lisäksi valintakokeen osana arvioidaan hakijan alasuuntautuneisuutta ja alakohtaista työkokemusta.

**Alasuuntautuneisuuden arvioinnissa voidaan ottaa huomioon mm.**

* koulutukseen ammatillisesti valmentava koulutus (esim. urheiluopistojen 4–8 kk:n kurssit)
* valtakunnallinen liikunta- ja nuorisojärjestöjen tavoitteellinen koulutus
* koulutukseen soveltuva muu ammatillinen koulutus ja avoimen yliopiston arvosanaopinnot
* liikunnan lukiodiplomi
* järjestöjen ja yhdistysten luottamustehtävät, projektien vetäminen ja vastaava toiminta
* liikuntasaavutukset sekä harrastusluonteinen ohjaus- ja valmennustoiminta

Työkokemuspisteitä annetaan koulutukseen soveltuvasta liikunta-, nuoriso- ja vapaa-aikatoiminnan sekä opetus- tai kasvatusalan työkokemuksesta. Työkokemus on pitänyt hankkia vähintään 16-vuotiaana hakuajan päättymiseen mennessä (kahden kuukauden työkokemus tuottaa valinnassa yhden pisteen). Osa-aikatyössä (vähintään 20 tuntia viikossa) 150 tunnin mittainen, saman työnantajan palveluksessa tehty työ vastaa yhden kuukauden työkokemusta.

Varusmies- ja siviilipalvelus luetaan työkokemukseksi siten, että hakuajan loppuun mennessä suoritettu palvelus hyväksytään (kolmen kuukauden palvelusjakso tuottaa yhden työkokemuskuukauden).

Hakijan on varauduttava toimittamaan ammattikorkeakoululle valintakokeen yhteydessä kopiot koulutodistuksista sekä työtodistuksista ja muista sellaisista todistuksista, jotka hakija haluaa otettavaksi huomioon alasuuntautuneisuuden arvioinnissa.

Valintakoe on ammattikorkeakoulukohtainen ja joko yksi- tai kaksivaiheinen. Valintakoetulos on voimassa kyseisen haun ajan.

Valintakoepäivät:

* Arcada, ti-ke 31.5.-1.6.2016
* HAAGA-HELIA amk, ma-pe 6.-10.6.2016
* Kajaanin amk, ma-ti 30.-31.5.2016
* Lapin amk, ke-to 8.-9.6.2016

##  8.2 Vieraskielinen koulutus

Vieraskielistä liikunnan ammattikorkeakoulututkintoon johtavaa koulutusta järjestävät Haaga-Helia amk ja Kajaanin amk. Opetuskieli on englanti. Kaikki hakukelpoiset hakijat kutsutaan valintakokeeseen ja opiskelijavalinta tehdään pelkän valintakoetuloksen perusteella. Osana valintakoetta arvioidaan hakijan alasuuntautuneisuutta ja alakohtaista työkokemusta. Ammattikorkeakoulu ilmoittaa valintakokeen eri osioiden painotuksen Opintopolku-sivustoillaan. Ammattikorkeakoulu voi järjestää koulutushaun erillishakuna. Myös siitä ilmoitetaan tarkemmin ammattikorkeakoulun Opintopolku-sivuilla.

Vieraskielisen koulutuksen kielitaitovaatimukset on määritelty valintaperustesuosituksen yleisessä osassa.

**Valintapisteiden enimmäismäärä on seuraava:**

Valintakoe ja ennakkotehtävä 100 pistettä

Yhteensä 100 pistettä

Valintakoepäivät:

* HAAGA-HELIA amk, ma-pe 18.-22.4.2016
* Kajaanin amk, to 28.4.2016

# 9 KAUNEUDENHOITOALAN AMMATTIKORKEAKOULUTUTKINTO

Tässä suosituksessa on kuvattu valintaperusteet suomenkieliseen ja ruotsinkieliseen koulutukseen. Suomenkielinen estenomikoulutukseen voi hakea opiskelemaan vuosittain Laurea ammattikorkeakouluun Vantaalle ja joka toinen vuosi ruotsinkieliseen koulutukseen ammattikorkeakoulu Noviaan Vaasaan. Ammattikorkeakoulujen omilta verkkosivuilta löytyvät tarkemmat tiedot koulutusten alkamisesta ja ajankohdista.

Katso myös valintaperustesuosituksen yleisosio, jota tämä kauneudenhoitoalan valintaperustesuositus tarkentaa.

## 9.1 Suomenkielinen ja ruotsinkielinen koulutus

Hakukohde: Estenomi (AMK), Estenom

Hakukelpoisuus ammattikorkeakouluopintoihin on määritelty valintaperustesuosituksen yleisessä osassa. Valinta on ehdollinen, kunnes ammattikorkeakoulu on tarkistanut koulutukseen valituilta koulutodistukset.

**Opiskelijavalinta on kaksivaiheinen**

Kaikki hakijat osallistuvat valtakunnalliseen esivalintakokeeseen ilman erillistä kutsua. Esivalintakokeen perusteella osa hakukelpoisista hakijoista kutsutaan varsinaiseen valintakokeeseen. Valintakokeeseen kutsutaan vähintään kaksinkertainen määrä hakijoita aloituspaikkoihin nähden.

Lopullinen valinta tehdään ylioppilastutkinnossa saatujen pisteiden ja valintakokeesta saatujen pisteiden perusteella tai pelkästään valintakokeesta saatujen pisteiden perusteella.

**VALINTATAPA 1: VALINTAKOE**

Valintakoe 70 pistettä

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2A**

Koulumenestys 30 pistettä (ylioppilastutkinnon arvosanat)

Valintakoe 70 pistettä

Yhteensä 100 pistettä

Valintatapajonoista täytetään ensin **valintatapa 2, vaihtoehto** 2 A (koulumenestys ja valintakoe) ja sitten **valintatapa** 1 (valintakoe). Ammattikorkeakoulut määrittelevät hakukohdekohtaisesti, kuinka monta aloituspaikkaa osoittavat kumpaankin valintatapaan.

 **Esivalintakoe**

Kaikki hakijat osallistuvat valtakunnalliseen esivalintakokeeseen ilman erillistä kutsua. Esivalintakokeen perusteella osa hakukelpoisista hakijoista kutsutaan varsinaiseen valintakokeeseen. Valintakokeeseen kutsutaan vähintään kaksinkertainen määrä hakijoita aloituspaikkoihin nähden.

Lopullinen valinta tehdään ylioppilastutkinnossa saatujen pisteiden ja valintakokeesta saatujen pisteiden perusteella tai pelkästään valintakokeesta saatujen pisteiden perusteella.

Valtakunnallinen esivalintakoe on hakuajan päättymisen jälkeen 3.5.2016 ja 11.10.2016.

**Valintakoe**Esivalintakokeen perusteella osa hakukelpoisista hakijoista kutsutaan varsinaiseen valintakokeeseen. Valintakokeeseen kutsutaan vähintään kaksinkertainen määrä hakijoita aloituspaikkoihin nähden.

Esivalintakokeen tulos nollautuu lopullisessa valinnassa.

Lopullinen valinta tehdään ylioppilastutkinnossa saatujen pisteiden ja valintakokeesta saatujen pisteiden perusteella tai pelkästään valintakokeesta saatujen pisteiden perusteella.

Valintakokeesta on saatava vähintään 30 pistettä.

Kauneudenhoitoalan valintakokeessa painotetaan teoreettisia oppimisvalmiuksia.

Valintakoetulos on voimassa kyseisen haun ajan. Ammattikorkeakoulut ilmoittavat opintopolku.fi - sivustolla ja omilla www-sivuillaan valintakoepäivät ja valintakokeen sisällön.

**Koulumenestyksen pisteytys**

**Valintatapa 2**

Koulumenestyspisteet muodostuvat ylioppilastutkintotodistuksen perusteella. Ylioppilastutkintotodistuksen arvosanat saadaan hakijarekisteriin suoraan ylioppilastutkintolautakunnalta.

|  |  |  |  |  |  |
| --- | --- | --- | --- | --- | --- |
| **Yo-tutkintotodistus** | **L/E** | **M** | **C** | **B** | **A** |
| Äidinkieli \* | 10 | 9 | 8 | 7 | 6 |
| Paras kieli (vieraat kielet ja toinen kotimainen): pitkä (lyhyt/keskipitkä) | 10 (9) | 9 (8) | 8 (7) | 7 (6) | 6 (5) |
| Matematiikka (lyhyt tai pitkä) tai paras reaaliaineiden kokeista (ennen v. 2006 kirjoittaneilla reaali) | 10 | 9 | 8 | 7 | 6 |

\* IB- tutkinnossa äidinkieltä vastaa A1-kieli, EB- ja RP-tutkinnoissa äidinkieltä vastaava kieli.

# 10 TEKNIIKAN AMMATTIKORKEAKOULUTUTKINTO

Tekniikan ammattikorkeakoulututkintoon liittyvät hakukohdesuositukset on esitetty taulukossa 1. Kaikkiin hakukohteisiin liitetään maininta toteutuksesta, joka on joko päivätoteutus tai monimuotototeutus. Tarkennetta suositellaan käytettäväksi siinä tapauksessa, että koulutus alusta alkaen kohdistuu yhteen hakukohteen osa-alueeseen. Jos koulutus käynnistyy laajana kokonaisuutena ja suuntautuminen valitaan opintojen myöhäisemmässä vaiheessa, on suositeltavaa käyttää taulukon 1 mukaista hakukohteen nimeä. Koulutuksen nimi on useissa tapauksissa sama kuin hakukohteen nimi, mutta tarvittaessa koulutus voidaan nimetä tutkinto-ohjelmakohtaisesti, josta taulukossa 1 on muutamia esimerkkejä.

Taulukko 1. Tekniikan ammattikorkeakoulukoulutukset ja hakukohteet

|  |  |
| --- | --- |
| Esimerkkejä tutkinto-ohjelmakohtaisista koulutuksen nimistä | Hakukohteen nimi |
| Insinööri (AMK), Energiatekniikka | Insinööri (AMK), Energia- ja ympäristötekniikka, tarkenne tarvittaessa |
| Insinööri (AMK), Ajoneuvotekniikka | Insinööri (AMK), Konetekniikka, tarkenne tarvittaessa |
| Insinööri (AMK), Logistiikka | Insinööri (AMK), Logistiikka, tarkenne tarvittaessa |
| Insinööri (AMK), Maanmittaustekniikka | Insinööri (AMK), Maanmittaustekniikka |
| Insinööri (AMK), Palo- ja pelastusala | Insinööri (AMK), Palo- ja pelastusala |
| Insinööri (AMK), Bio- ja kemiantekniikka tai Materiaalitekniikka tai Prosessitekniikka | Insinööri (AMK), Prosessi- ja materiaalitekniikka, tarkenne tarvittaessa |
| Insinööri (AMK), Rakennustekniikka / LVI-tekniikka tai Talotekniikka | Insinööri (AMK), Rakennus- ja yhdyskuntatekniikka, tarkenne tarvittaessa |
| Insinööri (AMK), Automaatiotekniikka tai Sähkötekniikka | Insinööri (AMK), Sähkö- ja automaatiotekniikka, tarkenne tarvittaessa |
| Insinööri (AMK), Tieto- ja viestintätekniikka | Insinööri (AMK), Tieto- ja viestintätekniikka, tarkenne tarvittaessa |
| Insinööri (AMK), Tuotantotalous | Insinööri (AMK), Tuotantotalous, tarkenne tarvittaessa |
| Laboratorioanalyytikko (AMK) | Laboratorioanalyytikko (AMK) |
| Rakennusmestari (AMK), Talotekniikka tai rakennustekniikka | Rakennusmestari (AMK), tarkenne tarvittaessa |
| Rakennusarkkitehti (AMK) | Rakennusarkkitehti (AMK) |

## 10.1 Insinöörikoulutus (palo- ja pelastusalan koulutusta lukuunottamatta) ja laboratorioanalyytikkokoulutus

10.1.1 Suomenkielinen ja ruotsinkielinen koulutus

**Päivätoteutus / opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Kaikki hakukelpoiset hakijat kutsutaan tekniikan valintakokeeseen. Opiskelijavalinta suoritetaan hakukohteittain joko pelkästään valintakokeen perusteella tai koulumenestyksen ja valintakokeen perusteella.

 **VALINTATAPA 1: VALINTAKOE**

Valintakoe 40 pistettä

 **VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2B**

Koulumenestys 60 pistettä (ylioppilastutkinnon arvosanat)

Valintakoe 40 pistettä

Yhteensä 100 pistettä

Valintakokeiden alin hyväksytty pistemäärän on 10.

Kaikille hakijoille, mikäli on mahdollista, lasketaan valintapisteet molemmilla kyseisen koulutuksen valinnoissa käytössä olevilla tavoilla ja valinta suoritetaan tältä pohjalta.

Koulumenestyksen pisteytys

Valintatapa 2

Koulumenestyspisteet muodostuvat ylioppilastutkintotodistuksen perusteella. Ylioppilastutkintotodistuksen arvosanat saadaan hakijarekisteriin suoraan ylioppilastutkintolautakunnalta.

Koulumenestyspisteet lasketaan ylioppilastutkintotodistuksen yksittäisistä aineista (äidinkieli, paras pitkänä kirjoitettu kieli, matematiikka sekä paras reaalikoe seuraavista: fysiikka, kemia ja biologia).

Abiturienttien ei tarvitse merkitä hakemukseensa ylioppilastutkintotodistuksen arvosanoja, sillä ne kerätään suoraan ylioppilastutkintolautakunnalta.

|  |  |  |  |  |  |  |
| --- | --- | --- | --- | --- | --- | --- |
| **Yo-tutkintotodistus** |  | **L/E** |  **M** | **C** | **B** | **A** |
| Äidinkieli  |  \* | 15 | 12 | 9 | 6 | 3 |
| Paras pitkänä kirjoitettu kieli |  | 15 | 12 | 9 | 6 | 3 |
| Matematiikka, pitkä | \*\* | 15 | 12 | 9 | 7 | 5 |
| Matematiikka, lyhyt | \*\* | 10 | 8 | 6 | 4 | 2 |
| Fysiikan reaalikoe | \*\*\* | 15 | 12 | 9 | 6 | 3 |
| Kemian reaalikoe | \*\*\* | 15 | 12 | 9 | 6 | 3 |
| Biologian reaalikoe  | \*\*\* | 15 | 12 | 9 | 6 | 3 |

\* = IB- tutkinnossa äidinkieltä vastaa A1-kieli, EB- ja RP-tutkinnoissa äidinkieltä vastaava kieli.

\*\* = enintään toinen

\*\*\* = enintään yksi

**Valintakoe**

Opiskelijavalinta suoritetaan käyttäen tekniikan valtakunnallista valintakoetta.

Kaikki hakukelpoiset hakijat kutsutaan valintakokeeseen (kutsu n. viikkoa ennen koetta). Valintakokeen voi suorittaa ainoastaan tekniikan koulutusta järjestävissä ammattikorkeakouluissa. Opiskelijaksi hakeva voi valita, missä edellä mainituista hän osallistuu valintakokeeseen. Syksyn valintakokeeseen voi osallistua vain niissä ammattikorkeakouluissa, joissa on tammikuussa 2017 alkavaa tekniikan koulutusta.

Ilmoitus valintakoepaikasta on merkittävä hakemukseen. Ilmoitus on sitova.

Osallistuessaan tekniikan valtakunnalliseen valintakokeeseen hakulomakkeessa ilmoittamassaan ammattikorkeakoulussa, hakija saa koetuloksen kaikkiin insinööri- ja laboratorioanalyytikkokoulutuksen, rakennusmestarikoulutuksen, rakennusarkkitehtikoulutuksen sekä merenkulkualan koulutuksen hakutoiveisiinsa.

Valintakoe on 3-4 tuntia kestävä kirjallinen koe. Siinä mitataan opiskeluvalmiuksia ja soveltuvuutta teknilliselle alalle (loogista päättelykykyä sekä matematiikan ja fysiikan/kemian perusosaamista).Kokeeseen osallistuva voi valita joko suomenkieliset tai ruotsinkieliset tehtävät. Koe on yhteinen pohjakoulutuksesta riippumatta. Valintakoetulos on voimassa kyseisen haun ajan. Kokeessa on saavutettava vähintään 10 pistettä maksimiarvosta 40 pistettä.

Kevään 2016 valintakoe järjestetään torstaina 26.5.2016 ja syksyn valintakoe perjantaina 4.11.2016.

**ERILLISET SOVELTUVUUSKOKEET JA SUOMEN/RUOTSINKIELISET KOKEET**

Osassa insinöörikoulutusohjelmia tulee hakijan osallistua tekniikan valtakunnallisen valintakokeen lisäksi koulutusta järjestävän ammattikorkeakoulun erillisiin soveltuvuuskokeisiin. Näiden painoarvot, sisällöt ja läpäisyvaatimukset vaihtelevat eri hakukohteissa.

Hakijat, joiden äidinkieli ja / tai koulusivistyskieli ei ole suomi, joutuvat joissakin suomenkielisissä ammattikorkeakouluissa suorittamaan erillisen suomen kielen kokeen maanantaina 30.5.2016ja syksyn haussa maanantaina 7.11.2016 tai muuna ammattikorkeakoulun määräämänä ajankohtana**.**

Erilliset soveltuvuuskokeet järjestetään perjantaina 27.5.2016. siten, että hakijat voivat osallistua tekniikan valtakunnalliseen valintakokeeseen torstaina 26.5.2016 hakulomakkeessa ilmoittamassaan ammattikorkeakoulussa.

Hakijat, joiden äidinkieli ja / tai koulusivistyskieli ei ole ruotsi, tanska tai norja, joutuvat joissakin ruotsinkielisissä ammattikorkeakouluissa suorittamaan erillisen ruotsin kielen kokeen, joka järjestetään samana päivänä kuin tekniikan valtakunnallinen valintakoe, 26.5.2016 ja 4.11.2016 tai valintakoe- / haastattelutilaisuudessa. Niille hakijoille, jotka osallistuvat em. valintakokeeseen suomenkielisessä ammattikorkeakoulussa, järjestetään mahdollisuus ruotsin kielen kokeen suorittamiselle muuna ajankohtana.

**Monimuotototeutus / opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Opiskelijavalinta suoritetaan hakukohteittain joko pelkän valintakokeen tai valintakokeen ja työkokemuksen perusteella.

**VALINTATAPA 1: VALINTAKOE**

Valintakoe 70 pistettä

Pelkkä valintakoe (max.70 p, minipistemäärä 15 p) Kukin tätä valintatapaa käyttävä ammattikorkeakoulu ilmoittaa hakuinformaatiossaan valintakokeen osioiden sisällöt ja niiden tuottamat pisteet.

**VALINTATAPA 3:**  **VALINTAKOE JA TYÖKOKEMUS**

Valintakoe 70 pistettä
Työkokemus 30 pistettä
Yhteensä 100 pistettä

Valintapisteet (max.100p) muodostuvat valintakoepisteistä (max.70 p, hyväksymisraja 15 p) sekä työkokemuspisteistä (max.30p).

Kukin tätä valintatapaa käyttävä ammattikorkeakoulu ilmoittaa hakuinformaatiossaan valintakokeen osioiden sisällöt, niiden tuottamat pisteet sekä työkokemuksen laadun.

Työkokemukseksi otetaan huomioon vähintään 18-vuotiaana 31.7.2016 mennessä hankittu yleinen työkokemus. Varusmies- ja siviilipalvelusta ei lueta työkokemukseksi. Työkokemuksen ei tarvitse olla yhtäjaksoista eikä saman työnantajan palveluksessa hankittua. Työkokemukseksi ei lueta työharjoittelua eikä työssä oppimista, jos ne sisältyvät haussa käytettyyn tutkintoon. Pisteitä saadakseen hakijan tulee merkitä hakulomakkeeseen työkokemuksen kokonaismäärä täysinä kuukausina. Tätä varten osa-aikatyö tulee muuntaa kokoaikatyötä vastaavaksi siten, että 150 tuntia tai 20 täysimittaista työpäivää (vähintään 7 tuntia päivää kohti) vastaa yhtä kuukautta. Työkokemuksen määrä on pystyttävä osoittamaan työtodistuksin.

Kaikki hakukelpoiset hakijat kutsutaan valintakokeeseen ja /tai haastatteluun (kutsu n. viikkoa ennen koetta). Valintakokeen ja /tai haastattelun voi suorittaa ainoastaan hakukohteen ammattikorkeakouluissa. Osallistuessaan tähän valintakokeeseen ja /tai haastatteluun, hakija saa koetuloksen joka pätee ainoastaankokeen järjestäneessä ammattikorkeakoulussa toteutettavan monimuotototeutuksena järjestettävän tekniikan koulutuksen opiskelijavalinnoissa. Valintakoetulos on voimassa kyseisen haun ajan.

Tekniikan monimuotototeutuksen koulutusta järjestävä ammattikorkeakoulu ilmoittaa hakuinformaatiossaan järjestämiensä valintakokeiden päivämäärät.

10.1.2 Vieraskielinen koulutus

 **Päivätoteutus / opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Jos ammattikorkeakoulu ei noudata yleisiä valintaperusteita, erityiset valintaperusteet on esitetty kunkin ammattikorkeakoulun valintaperusteissa.

Kaikki hakukelpoiset hakijat kutsutaan tekniikan valintakokeeseen.

Opiskelijavalinta suoritetaan hakukohteittain joko pelkästään valintakokeen perusteella tai koulumenestyksen ja valintakokeen perusteella.

**VALINTATAPA 1: VALINTAKOE**

Valintakoe 40 pistettä

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2B**

Koulumenestys 60 pistettä (ylioppilastutkinnon arvosanat)

Valintakoe 40 pistettä

Yhteensä 100 pistettä

Valintakokeiden alin hyväksytty pistemäärä on 10 p. Kaikille hakijoille, mikäli on mahdollista, lasketaan valintapisteet molemmilla kyseisen koulutuksen valinnoissa käytössä olevilla tavoilla ja valinta suoritetaan tältä pohjalta.

Koulumenestyspisteet lasketaan samalla tavalla kuin suomenkielisessä / ruotsinkielisessä insinööri- ja laboratorioanalyytikkokoulutuksessa.

**Valintakoe**

Opiskelijavalinta suoritetaan käyttäen tekniikan valtakunnallista vieraskielistä valintakoetta.

Valintakoe on 4 tuntia kestävä kirjallinen koe. Siinä mitataan opiskeluvalmiuksia ja soveltuvuutta teknilliselle alalle (loogista päättelykykyä sekä matematiikan ja fysiikan/kemian perusosaamista) sekä englannin kielen taitoa. Kielikoe on pakollinen kaikille ja se arvioidaan hyväksytty / hylätty. Vain hyväksytyn kielikokeen suorittanut hakija voi tulla valituksi. Koe on yhteinen pohjakoulutuksesta riippumatta. Valintakoetulos on voimassa kyseisen haun ajan.

Kevään 2016 valintakoe järjestetään torstaina 21.4.2016.

**Monimuotototeutus / opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Opiskelijavalinta suoritetaan hakukohteittain pelkän valintakokeen perusteella.

**VALINTATAPA 1: VALINTAKOE**

Valintakoe 40 pistettä

Pelkkä valintakoe (max. 40 p, minimipistemäärä 10p).

Kukin tätä valintatapaa käyttävä ammattikorkeakoulu ilmoittaa hakuinformaatiossaan valintakokeen osioiden sisällöt ja niiden tuottamat pisteet.

Mikäli valintatapaan sisältyy valintakoe ja / tai haastattelu, kaikki hakukelpoiset hakijat kutsutaan valintakokeeseen ja /tai haastatteluun. Valintakokeen ja /tai haastattelun voi suorittaa ainoastaan hakukohteen ammattikorkeakouluissa. Osallistuessaan tähän valintakokeeseen ja /tai haastatteluun, hakija saa koetuloksen joka pätee ainoastaan kokeen järjestäneessä ammattikorkeakoulussa toteutettavan monimuotototeutuksena järjestettävän tekniikan koulutuksen opiskelijavalinnoissa.

Valintakoetulos on voimassa kyseisen haun ajan.

Tekniikan monimuotototeutuksen koulutusta järjestävä ammattikorkeakoulu ilmoittaa hakuinformaatiossaan järjestämiensä valintakokeiden päivämäärät.

## 10.2 Palo- ja pelastusalan koulutus

### 10.2.1 Suomenkielinen koulutus

**Päivätoteutus / opiskelijavalinta**

Palo- ja pelastusalan koulutus käyttää päivätoteutuksessa alla olevaa valintatapaa.

Kaikki hakijat kutsutaan valintakokeeseen. Lopullinen opiskelijavalinta tehdään valintakokeesta ja pelastustoimen/hätäkeskusalan työkokemuksesta annettavien pisteiden perusteella.

**VALINTATAPA 3: VALINTAKOE JA TYÖKOKEMUS**

Valintapisteiden enimmäismäärä on seuraava:

Valintakoe 70 pistettä
Pelastustoimen/hätäkeskusalan työkokemus 30 pistettä
Yhteensä 100 pistettä

Valinta on ehdollinen, kunnes Pelastusopisto on tarkistanut koulu- ja työtodistukset sekä voimassa olevan B-ajokortin. Ammattikorkeakoulu voi purkaa valinnan, jos todistuksia ei toimiteta määräajassa tai hakija on antanut työkokemuksestaan tai ajokortistaan virheellisiä tietoja.

**Valintakoe**

Valintakoe järjestetään Pelastusopistossa 6.-7.6.2016. Kokeen enimmäispistemäärä on 70 pistettä ja se muodostuu seuraavista osista

* johtaminen (11 p),
* onnettomuuksienehkäisy (11 p),
* matematiikka (13 p,)
* soveltuvuus alalle: psykologiset soveltuvuustestit, haastattelut ja opiskeluvalmiuksia mittaavat testit (35 p).

Soveltuvuutta mittaavasta osuudesta on saavutettava vähintään 10 pistettä 35 pisteestä.

Valintakoemateriaali ilmoitetaan Pelastusopiston Internet-sivuilla ([www.pelastusopisto.fi](http://www.pelastusopisto.fi)) 1.2.2016**.**

**PELASTUSTOIMEN JA HÄTÄKESKUSALAN Työkokemus**

Työkokemuspisteitä saa pelastustoimen ja hätäkeskusalan työkokemuksesta (pelastaja- tai hätäkeskuspäivystäjätutkinnon tai näitä edeltäneiden vastaavien tutkintojen jälkeisestä päätoimisesta pelastuslaitoksessa tai hätäkeskuksessa hankitusta pelastustoimen tai hätäkeskusalan työkokemuksesta) tai muista vastaavista tehtävistä, joihin vaaditaan pelastusalan tutkinto. Kaksi kuukautta työkokemusta tuottaa yhden pisteen, yhteensä enintään 30 pistettä. Hakijan tulee merkitä alakohtainen työkokemuksensa hakulomakkeeseen täysinä kuukausina.

Pelastustoimen ja hätäkeskusalan työkokemuksen määrä ja laatu on pystyttävä osoittamaan todistuksin. Työtodistukset tarkistetaan valintakokeen yhteydessä.

## 10.3 Rakennusarkkitehtikoulutus

## 10.3.1 Suomenkielinen koulutus

**Päivätoteutus / opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Kaikki hakukelpoiset hakijat kutsutaan sekä tekniikan alan valtakunnalliseen valintakokeeseen että rakennusarkkitehtikoulutuksen soveltuvuuskokeeseen.

Opiskelijavalinta suoritetaan hakukohteittain joko pelkästään valintakokeiden perusteella tai koulumenestyksen ja valintakokeiden perusteella. Valintakokeissa on saavutettava vähintään 35 pistettä (tekniikan alan valtakunnallisesta valintakokeesta 10 pistettä ja rakennusarkkitehtikoulutuksen soveltuvuuskokeesta 25 pistettä).

Voidakseen tulla valituksi hakijan tulee saada molemmista kokeista hyväksytty suoritus samassa haussa.

Valintaperusteet noudattavat insinööri- ja laboratorioanalyytikkokoulutuksen valtakunnallisia valintaperusteita lukuun ottamatta rakennusarkkitehtikoulutuksen soveltuvuuskoetta.

Valintapisteiden enimmäismäärä on seuraava:

Valintakokeet:

\* tekniikan alan valtakunnallinen valintakoe 40 pistettä

\* rakennusarkkitehtikoulutuksen soveltuvuuskoe 50 pistettä

Yhteensä 90 pistettä

Valintapisteiden enimmäismäärä on seuraava:

Koulumenestys (ylioppilastutkinnon arvosanat) 60 pistettä

Valintakokeet:

\* tekniikan alan valtakunnallinen valintakoe 40 pistettä

\* rakennusarkkitehtikoulutuksen soveltuvuuskoe 50 pistettä

Yhteensä 150 pistettä

Valinta on ehdollinen, kunnes ammattikorkeakoulu on tarkistanut koulutodistukset. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa.

**Koulumenestyksen pisteytys**

Koulumenestyspisteet lasketaan samoin kuin insinööri- ja laboratorioanalyytikkokoulutuksessa.

**Valintakokeet**

Rakennusarkkitehtikoulutuksen valintakokeet järjestetään seuraavasti: torstaina 26.5.2016 tekniikan alan valtakunnallinen valintakoe sekä perjantaina 27.5.2016 rakennusarkkitehtikoulutuksen soveltuvuuskoe. Tekniikan alan valtakunnallisen valintakokeen sisältöä on selostettu insinööri- ja laboratorioanalyytikkokoulutuksen yhteydessä.Rakennusarkkitehtikoulutuksen soveltuvuuskokeen enimmäispistemäärä on 50 pistettä (alin hyväksytty pistemäärä 25 pistettä).

Hakijan tulee osallistua tekniikan alan valtakunnalliseen valintakokeeseen hakulomakkeessa ilmoittamassaan tekniikan ammattikorkeakoulussa ja rakennusarkkitehtikoulutuksen soveltuvuuskokeeseen korkeimman rakennusarkkitehtikoulutuksen hakutoiveensa mukaisessa rakennusarkkitehtikoulutusta antavassa ammattikorkeakouluyksikössä, joka on yksi seuraavista: Metropolia ammattikorkeakoulu, Oulun ammattikorkeakoulu, Savonia-ammattikorkeakoulu ja Tampereen ammattikorkeakoulu.

## 10.4 Rakennusmestarikoulutus

### 10.4.1 Suomenkielinen ja ruotsinkielinen koulutus

 **Päivätoteutus / Opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Kaikki hakukelpoiset hakijat kutsutaan tekniikan valintakokeeseen.

Valintaperusteet noudattavat insinööri- ja laboratorioanalyytikkokoulutuksen valtakunnallisia valintaperusteita lukuun ottamatta rakennusalan työkokemusta.

Valintapisteiden enimmäismäärä on seuraava:

Valintakoe 40 pistettä

Rakennusalan työkokemus 30 pistettä

Yhteensä 70 pistettä

Valintapisteiden enimmäismäärä on seuraava:

Koulumenestys (ylioppilastutkinnon arvosanat) 60 pistettä

Valintakoe 40 pistettä

Rakennusalan työkokemus 30 pistettä

Yhteensä 130 pistettä

 **Koulumenestyksen pisteytys**

Koulumenestyspisteet lasketaan samoin kuin insinööri- ja laboratorioanalyytikkokoulutuksessa.

 **Valintakoe**

Opiskelijavalinta suoritetaan käyttäen tekniikan valtakunnallista valintakoetta.

**Rakennusalan työkokemus**

Rakennusalan työkokemuksen perusteella hakija voi saada valinnassa enintään 30 pistettä siten, että kaksi kuukautta työkokemusta tuottaa yhden pisteen.

Tässä otetaan huomioon vähintään 18-vuotiaana hakuajan päättymiseen mennessä hankittu rakennusalan työkokemus. Varusmies- ja siviilipalvelusta ei lueta rakennusalan työkokemukseksi. Yrittäjyys hyväksytään työkokemukseksi, jos siitä on todistus, joka osoittaa, että hakija on tai on ollut YEL- tai MYEL-vakuutettu.

Työkokemuksen ei tarvitse olla yhtäjaksoista eikä saman työnantajan palveluksessa hankittua. Työkokemukseksi ei lueta työharjoittelua eikä työssä oppimista, jos ne sisältyvät haussa käytettyyn tutkintoon.

Pisteitä saadakseen hakijan tulee merkitä hakulomakkeeseen rakennusalan työkokemuksen kokonaismäärä täysinä kuukausina. Tätä varten osa-aikatyö tulee muuntaa kokoaikatyötä vastaavaksi siten, että 150 tuntia tai 20 täysimittaista työpäivää (vähintään 7 tuntia päivää kohti) vastaa yhtä kuukautta.

Rakennusalan työkokemuksen määrä on pystyttävä osoittamaan työtodistuksin. Työtodistukset tulee lähettää ylimpään rakennusmestarikoulutuksen hakukohteeseen siten, että ne saapuvat hakijapalveluihin viimeistään 20.4.2016 klo 15.00 mennessä (postileiman päiväys ei riitä).

**Monimuotototeutus**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Opiskelijavalinta suoritetaan hakukohteittain joko pelkän valintakokeen tai valintakokeen ja työkokemuksen perusteella.

**VALINTATAPA 1: VALINTAKOE**

Valintakoe 70 pistettä

Pelkkä valintakoe (max.70 p, minipistemäärä 15 p) Kukin tätä valintatapaa käyttävä ammattikorkeakoulu ilmoittaa hakuinformaatiossaan valintakokeen osioiden sisällöt ja niiden tuottamat pisteet.

**VALINTATAPA 3: VALINTAKOE JA TYÖKOKEMUS**

Valintakoe 70 pistettä
Rakennusalan työkokemus 30 pistettä
Yhteensä 100 pistettä

Valintapisteet (max.100p) muodostuvat valintakoepisteistä (max.70 p, hyväksymisraja 15 p) sekä rakennusalan työkokemuspisteistä (max.30p).

Kukin tätä valintatapaa käyttävä ammattikorkeakoulu ilmoittaa hakuinformaatiossaan valintakokeen osioiden sisällöt, niiden tuottamat pisteet sekä työkokemuksen laadun.

Työkokemukseksi otetaan huomioon vähintään 18-vuotiaana hakuajan päättymiseen mennessä hankittu rakennusalan työkokemus. Varusmies- ja siviilipalvelusta ei lueta työkokemukseksi. Työkokemuksen ei tarvitse olla yhtäjaksoista eikä saman työnantajan palveluksessa hankittua. Työkokemukseksi ei lueta työharjoittelua eikä työssä oppimista, jos ne sisältyvät haussa käytettyyn tutkintoon. Pisteitä saadakseen hakijan tulee merkitä hakulomakkeeseen työkokemuksen kokonaismäärä täysinä kuukausina. Tätä varten osa-aikatyö tulee muuntaa kokoaikatyötä vastaavaksi siten, että 150 tuntia tai 20 täysimittaista työpäivää (vähintään 7 tuntia päivää kohti) vastaa yhtä kuukautta.

Rakennusalan työkokemuksen määrä on pystyttävä osoittamaan työtodistuksin. Työtodistukset tulee lähettää ylimpään rakennusmestarikoulutuksen hakukohteeseen siten, että ne saapuvat hakijapalveluihin viimeistään 20.4.2016 klo 15.00 mennessä (postileiman päiväys ei riitä).

Kaikki hakukelpoiset hakijat kutsutaan valintakokeeseen ja /tai haastatteluun (kutsu n. viikkoa ennen koetta). Valintakokeen ja /tai haastattelun voi suorittaa ainoastaan hakukohteen ammattikorkeakouluissa. Osallistuessaan tähän valintakokeeseen ja /tai haastatteluun, hakija saa koetuloksen joka pätee ainoastaankokeen järjestäneessä ammattikorkeakoulussa toteutettavan monimuotototeutuksena järjestettävän tekniikan koulutuksen opiskelijavalinnoissa. Valintakoetulos on voimassa kyseisen haun ajan.

Tekniikan monimuotototeutuksen koulutusta järjestävä ammattikorkeakoulu ilmoittaa hakuinformaatiossaan järjestämiensä valintakokeiden päivämäärät.

# 11 MERENKULKUALAN AMMATTIKORKEAKOULUTUTKINTO

Merenkulkualan ammattikorkeakoulututkintoon liittyvät koulutus- ja hakukohdesuositukset.

Taulukko 1. Merenkulkualan ammattikorkeakoulututkintoon johtavat koulutukset ja yhteishaun hakukohteet

|  |  |
| --- | --- |
| Koulutuksen nimi | Hakukohteen nimi |
| Insinööri (AMK), merenkulku | Insinööri (AMK), merenkulku, päivä-/ monimuotototeutus |
| Merikapteeni (AMK) | Merikapteeni (AMK), päivä-/ monimuotototeutus |
| Sjökapten (YH) | Sjökapten (YH), päivä-/monimuotototeutus |
| Degree Programme in Maritime Management | Bachelor of Marine Technology, Sjökapten (YH) full-time studies |

**MERENKULKUALAN KOULUTUS**

## 11.1 Suomenkielinen ja ruotsinkielinen koulutus

**Päivätoteutus / opiskelijavalinta**

Kaikki hakukelpoiset hakijat kutsutaan sekä tekniikan alan valtakunnalliseen valintakokeeseen että merenkulkualan erityiskokeeseen. Merenkulkualan koulutus käyttää päivätoteutuksessa alla esitettyjä valintatapoja. Lopulliseen valintaan vaikuttavat koulumenestys, valintakokeet ja merenkulkualan työkokemus tai pelkästään valintakokeet ja merenkulkualan työkokemus.

Valintapisteiden enimmäismäärä on seuraava:

Valintakokeet:

\* tekniikan alan valtakunnallinen valintakoe 40 pistettä

\* merenkulkualan erityiskoe 60 pistettä

Merenkulkualan työkokemus 40 pistettä

Yhteensä 140 pistettä

Valintakokeissa hakijan on saavutettava vähintään seuraavat valtakunnallisen suosituksen mukaiset pisteet: tekniikan alan valtakunnallisessa valintakokeessa 10 pistettä ja merenkulkualan erityiskokeessa 20 pistettä.

Valintapisteiden enimmäismäärä on seuraava:

Koulumenestys (ylioppilastutkinnon arvosanat) 60 pistettä

Valintakokeet:

\* tekniikan alan valtakunnallinen valintakoe 40 pistettä

\* merenkulkualan erityiskoe 60 pistettä

Merenkulkualan työkokemus 40 pistettä

Yhteensä 200 pistettä

Valintakokeissa hakijan on saavutettava vähintään seuraavat valtakunnallisen suosituksen mukaiset pisteet: tekniikan alan valtakunnallisessa valintakokeessa 10 pistettä ja merenkulkualan erityiskokeessa 20 pistettä.

Jos ammattikorkeakoulu käyttää muita pisterajoja, ne ilmoitetaan erikseen hakukohteen tiedoissa.

Valinta on ehdollinen, kunnes ammattikorkeakoulu on tarkistanut koulu-, työ- ja lääkärintodistukset. Ammattikorkeakoulu voi purkaa valinnan, jos todistuksia ei toimiteta ammattikorkeakoulun ilmoittamassa määräajassa tai jos hakija on antanut arvosanoistaan, työkokemuksestaan tai terveydentilastaan virheellisiä tietoja.

**Koulumenestyksen pisteytys**

Koulumenestyspisteet lasketaan samoin kuin insinööri- ja laboratorioanalyytikkokoulutuksessa.

 **Valintakoe**

*Merikapteenin suuntautumisvaihtoehdon* valintakokeet järjestetään seuraavasti: torstaina 26.5.2016 tekniikan alan valtakunnallinen valintakoe sekä merenkulkualan erityiskokeen englannin kielen koe ja perjantaina 27.5.2016 merenkulkualan erityiskokeen soveltuvuuskoe (testi). Tekniikan alan valtakunnallisen valintakokeen sisältöä on selostettu insinööri- ja laboratorioanalyytikkokoulutuksen yhteydessä.Merenkulkualan erityiskokeen enimmäispistemäärä on 60 pistettä. Kokeen molempien osioiden pitää olla hyväksyttyjä, jotta koe on hyväksytty. Osioiden enimmäispisteet ja valtakunnallisen suosituksen mukaiset hyväksymisrajat ovat: englannin kielen koe 25 pistettä (alin hyväksytty pistemäärä 10 pistettä) ja soveltuvuuskoe 35 pistettä (alin hyväksytty pistemäärä 10 pistettä).

Hakijan tulee osallistua tekniikan alan valtakunnalliseen valintakokeeseen hakulomakkeessa ilmoittamassaan tekniikan ammattikorkeakoulussa ja merenkulkualan erityiskokeeseen korkeimman merenkulkualan hakutoiveensa mukaisessa merenkulkualan ammattikorkeakouluyksikössä.

*Merenkulkualan insinöörin* suuntautumisvaihtoehdon valintakoe sisältää tekniikan alan valtakunnallisen valintakokeen ja englannin kielen kokeen torstaina 26.5.2016. Kokeeseen pitää osallistua joko Kymenlaakson tai Satakunnan ammattikorkeakoulun merenkulkualan yksikössä. Tekniikan alan valtakunnallisen valintakokeen sisältöä on selostettu insinööri- ja laboratorioanalyytikkokoulutuksen yhteydessä. Merenkulkualan insinöörin suuntautumisvaihtoehdon englannin kielen kokeen enimmäispistemäärä on 60 pistettä (alin hyväksytty pistemäärä 20 pistettä).

**Työkokemus**

Merenkulkualan koulutuksiin haettaessa työkokemuksesta saa enintään 40 pistettä. Merenkulkualan työkokemuksesta annetaan yksi piste jokaista yhden kuukauden jaksoa kohden.

Merenkulkualan työkokemukseksi *merikapteenin* koulutukseen hyväksytään hakuajan päättymiseen mennessä hankittu Liikenteen turvallisuusviraston, TraFin hyväksymä aluspalvelu meripalveluotteen mukaan ja puolustusvoimissa suoritettu aluspalvelu.

Merenkulkualan työkokemukseksi *merenkulkualan insinöörin* koulutukseen hyväksytään hakuajan päättymiseen mennessä hankittu Liikenteen turvallisuusviraston, TraFin hyväksymä aluspalvelu meripalveluotteen mukaan ja puolustusvoimissa suoritettu aluspalvelu. Lisäksi hyväksytään hakuajan päättymiseen mennessä hankittu konepajapalvelu konepajassa, jossa valmistetaan tai korjataan voimakoneita tai paineastioita, taikka telakalla tai voimalaitoksessa koneistojen tai putkistojen asennustehtävissä (asetus 166/2013).

Pisteitä saadakseen hakijan tulee merkitä työkokemuksen määrä hakulomakkeeseen täysinä kuukausina, kuitenkin siten, että merimiesrekisteriotteen mukaiset kuukaudet on kerrottu kahdella.

Työkokemuksen määrä ja laatu on pystyttävä osoittamaan todistuksin, jotka tarkistetaan valituiksi tulleilta. Ammattikorkeakoulu voi purkaa valinnan, mikäli työtodistuksia ei toimiteta ammattikorkeakoulun ilmoittamassa määräajassa tai hakija on antanut työkokemuksestaan virheellisiä tietoja.

**Monimuotototeutus / opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Opiskelijavalinta suoritetaan hakukohteittain pelkkää valintakoetta käyttäen.

Valinnassa hakija voi saada enintään 100 pistettä ja alin hyväksytty pistemäärä on 20 pistettä**.** Valintapisteet voivat muodostua valintakoepisteistä, työkokemuksesta, haastattelusta jne. saatavista pisteistä. Kukin ammattikorkeakoulu ilmoittaa hakuinformaatiossaan osioiden sisällöt ja niiden tuottamat pisteet.

Mikäli valintaan sisältyy valintakoe ja/tai haastattelu, kaikki hakukelpoiset hakijat kutsutaan valintakokeeseen ja /tai haastatteluun. Valintakokeen ja/tai haastattelun voi suorittaa ainoastaan hakukohteen ammattikorkeakouluissa. Osallistuessaan tähän valintakokeeseen ja/tai haastatteluun, hakija saa koetuloksen joka pätee ainoastaan kokeen järjestäneessä ammattikorkeakoulussa toteutettavan monimuotototeutuksena järjestettävän tekniikan koulutuksen opiskelijavalinnoissa. Valintakoetulos on voimassa kyseisen haun ajan.

Merenkulkualan monimuotototeutuksen koulutusta järjestävä ammattikorkeakoulu ilmoittaa hakuinformaatiossaan järjestämiensä valintakokeiden päivämäärät ja paikat.

## 11.2 Vieraskielinen koulutus

**Päivätoteutus / opiskelijavalinta**

Yleinen hakukelpoisuus tutkintoon johtaviin koulutuksiin on kerrottu valintaperustesuositusten yleisessä osassa. Opiskelijavalinta suoritetaan hakukohteittain pelkkää valintakoetta käyttäen.

**Valintakoe**

Valintapisteet muodostuvat valintakoepisteistä. Valintakokeessa hakija voi saada enintään 100 pistettä ja alin hyväksytty pistemäärä on 20 pistettä**.** Kukin ammattikorkeakoulu ilmoittaa hakuinformaatiossaan valintakokeen osioiden sisällöt ja niiden tuottamat pisteet.

Kaikki hakukelpoiset hakijat kutsutaan valintakokeeseen ja valintakokeen voi suorittaa ainoastaan hakukohteen ammattikorkeakoulussa. Osallistuessaan tähän valintakokeeseen, hakija saa koetuloksen, joka pätee ainoastaan kokeen järjestäneessä ammattikorkeakoulussa. Valintakoetulos on voimassa kyseisen haun ajan.

Merenkulkualan vieraskielistä koulutusta järjestävä ammattikorkeakoulu ilmoittaa hakuinformaatiossaan järjestämiensä valintakokeiden päivämäärät ja paikat.

## 11.3 Muita tietoja

**Lääkärintodistus**

Hyväksytyksi tulleen hakijan on toimitettava merimiesterveyskeskuksen antama lääkärintodistus ammattikorkeakoululle viimeistään 9.9.2016. Lääkärintodistuksesta tulee käydä ilmi, että:

* henkilön näkö- ja kuulokyky sekä värinäkö ovat sosiaali- ja terveysministeriön asetuksessa säädettyjen vaatimusten mukaiset
* henkilö on terveydentilaltaan ja toimintakyvyltään soveltuva aiottuun tehtävään eikä hänellä ole sellaista vammaa tai sairautta, joka estää tai selvästi vaikeuttaa hänen työtään
* henkilö ei sairasta tautia, jonka voidaan olettaa pahenevan työssä tai vaarantavan muiden aluksella olevien terveyden taikka merenkulun turvallisuuden

Ammattikorkeakoulu voi purkaa valinnan, mikäli lääkärintodistusta ei toimiteta edellä mainitussa määräajassa tai hakijaa ei lääkärintodistuksen perusteella voida pitää merenkulkualan koulutukseen soveltuvana.

**OPISKELUOIKEUDEN PERUUTTAMINEN**

Merenkulkualan koulutusta koskee Ammattikorkeakoululain (932/2014) 33 §, jonka mukaan opiskelijan opiskeluoikeus voidaan peruuttaa tapauksissa, joissa opintoihin sisältyy asiakasturvallisuutta taikka liikenteen turvallisuutta koskevia vaatimuksia ja opiskelija on osoittautunut opintoihin soveltumattomaksi

* vaarantamalla toistuvasti tai vakavasti opinnoissaan toisen henkilön terveyden tai turvallisuuden ja siten osoittautunut ilmeisen sopimattomaksi toimimaan opintoihin liittyvissä käytännön tehtävissä tai harjoittelussa
* on ilmeistä, että opiskelija ei terveydentilaltaan eikä toimintakyvyltään täytä opiskelijaksi ottamisen edellytyksiä
* opiskelija on hakuvaiheessa salannut sellaisen tiedon opiskeluoikeuden peruuttamista koskevasta päätöksestä, joka olisi voinut estää hänen valintansa opiskelijaksi

# 12 LIIKETALOUDEN AMMATTIKORKEAKOULUTUTKINTO

Liiketalouden ammattikorkeakoulututkintoon liittyvään koulutusvastuuseen kuuluvat seuraavat kuusi koulutusalaa, joita tämä suositus koskee:

1. Liiketalous
2. Liiketoiminnan logistiikka
3. Johdon assistenttityö ja kielet
4. Kirjasto ja tietopalveluala
5. Tietojenkäsittely
6. Turvallisuusala

Tässä suosituksessa on ensin kuvattu valintaperusteet suomen- ja ruotsinkieliseen koulutukseen ja sitten vieraskieliseen koulutukseen. Liiketalouden koulutusalaan kuuluu useita koulutuksia ja hakukohteita. Kunkin ammattikorkeakoulun omilta verkkosivuilta ja opintopolku.fi palvelusta löytyy tarkemmat tiedot koulutusten ajankohdista.

12.1 Suomenkielinen ja ruotsinkielinen koulutus

**Päivätoteutus**

**Koulutukset ja hakukohteet**

Yleinen hakukelpoisuus tutkintoon johtaviin koulutuksiin on kerrottu valintaperustesuosituksen yleisessä osassa. Liiketalouden ammattikorkeakoulututkintoon johtavien koulutusten päivätoteutuksiin on kaksitoista suomenkielistä ja kaksi ruotsinkielistä hakukohdetta. Taulukkoon on koottu sekä koulutusten että hakukohteiden nimet siinä muodossa, jossa niitä suositellaan käytettäväksi. Taulukossa on vasemmanpuoleisessa sarakkeessa tarjottavan koulutuksen nimi ja oikeanpuoleisessa sarakkeessa hakukohteen nimi. Koulutukseen voi johtaa yksi tai useampi hakukohde.

**Taulukko 1 Liiketalouden ammattikorkeakoulututkintoon johtavat koulutukset (päivätoteutukset) ja hakukohteet**

|  |  |
| --- | --- |
| **Koulutuksen nimi** | **Hakukohteen nimi** |
| Tradenomi (AMK), liiketalous | Tradenomi (AMK), liiketalous, päivätoteutus |
| Tradenom (YH), företagsekonomi | Tradenomi (YH), företagseknoimi, dagstudier |
| Tradenomi (AMK), liiketalous | Tradenomi (AMK), kansainvälinen kauppa, päivätoteutus |
| Tradenomi (AMK), liiketalous | Tradenomi (AMK), palveluliiketoiminta, päivätoteutus |
| Tradenomi (AMK), liiketalous | Ttradenomi (AMK), yrittäjyys ja tiimijohtaminen, päivätoteutus |
| Tradenomi (AMK), finanssi- ja talousasiantuntija | Tradenomi (AMK), finanssi- ja talousasiantuntija, päivätoteutus |
| Tradenomi (AMK), myyntityö | Tradenomi (AMK), myyntityö, päivätoteutus |
| Tradenomi (AMK), myyntityö ja visuaalinen markkinointi | Tradenomi (AMK), myyntityö ja visuaalinen markkinointi, päivätoteutus |
| Tradenomi (AMK), myynti ja markkinointi | Tradenomi (AMK), myynti ja markkinointi, päivätoteutus |
| Tradenomi (AMK), liiketoiminnan logistiikka | Tradenomi (AMK), liiketoiminnan logistiikka, päivätoteutus |
| Tradenomi (AMK), johdon assistenttityö ja kielet | Tradenomi (AMK), johdon assistenttityö ja kielet, päivätoteutus |
| Tradenomi (AMK), tietojenkäsittely | Tradenomi (AMK), tietojenkäsittely, päivätoteutus |
| Tradenomi (AMK), kirjasto- ja tietopalveluala | Tradenomi (AMK), kirjasto- ja tietopalveluala, päivätoteutus |
| Tradenomi (AMK), turvallisuusala | Tradenomi (AMK), turvallisuusala, monimuotototeutus |

**Opiskelijavalinta**

Hakijat valitaan kahdella eri tavalla (ks. valintaperustesuosituksen yleinen osa):

**VALINTATAPA 1: VALINTAKOE**

Valintakoe 40 pistettä

Valintakokeesta saatavan pistemäärän perusteella

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2B**

Koulumenestys 60 pistettä (ylioppilastutkinnon arvosanat)

Valintakoe 40 pistettä

Yhteensä 100 pistettä

Koulumenestyksestä ja valintakokeesta saatavan yhteispistemäärän perusteella

Ammattikorkeakoulut määrittelevät hakokohdekohtaisesti, kuinka monta aloituspaikkaa osoittavat kumpaankin jonoon

**Koulumenestyksen pisteytys**

Valintatapa 2

Koulumenestyspisteet muodostuvat ylioppilastutkintotodistuksen perusteella. Ylioppilastutkintotodistuksen arvosanat saadaan hakijarekisteriin suoraan ylioppilastutkintolautakunnalta.

|  |  |  |  |  |  |
| --- | --- | --- | --- | --- | --- |
| **Yo-tutkintotodistus**  | **L/E**  | **M**  | **C**  | **B**  | **A**  |
| Äidinkieli \*  | 20 | 19 | 17 | 12 | 10 |
| Paras kieli (vieraat kielet ja toinen kotimainen) pitkä (lyhyt/keskipitkä) | 20 (19) | 19 (18) | 17 (16) | 12 (11) | 10 (9) |
| Matematiikka (lyhyt tai pitkä) tai paras reaaliaineiden kokeista (ennen v. 2006 kirjoittaneilla reaali)  | 20 | 19 | 17 | 12 | 10 |

\* IB- tutkinnossa äidinkieltä vastaa A1-kieli, EB- ja RP-tutkinnoissa äidinkieltä vastaava kieli.

**Valintakoe**

Ammattikorkeakoulun valintakokeisiin kutsutaan kaikki hakukelpoiset hakijat. Valintakokeesta on saatava vähintään 10 pistettä (max 40 pistettä). Mikäli jokin koulutus poikkeaa tästä, se on mainittu alla ko. koulutuksen kohdalla. Valintakoetulos on voimassa kyseisen haun ajan. Ammattikorkeakoulut tekevät yhteistyötä, jossa samaan valintakoeryhmään kuuluvat koulutukset hyväksyvät sellaisenaan toisessa ammattikorkeakoulussa suoritetun valintakokeen. Hakijan on osallistuttava valintakokeen kaikkiin osioihin. Mikäli jokin osio jää tekemättä, valintakoe hylätään.

1. **A. Liiketalouden koulutuksen** valtakunnalliset valintakokeet järjestetään kevään yhteishaussa perjantaina 10.6.2016ja kokeeseen liittyvä ennakkoaineisto on saatavilla jokaisen valtakunnallista koetta käyttävän ammattikorkeakoulun Internet-sivuilla 9.5. - 10.6.2016**.** Syksyn yhteishaussa valintakoe on keskiviikkona 2.11.2016 klo 12.00 ja ennakkoaineisto on saatavilla pe 30.9.- 2.11.2016. Ennakkoaineisto ei saa olla mukana koetilanteessa.

Valtakunnallisessa liiketalouden valintakokeessa on kolme osaa: kirjoitelma tai haastattelu (10 p.), ennakkoaineistoon pohjautuvat monivalintatehtävät (15 p.) ja loogista päättelyä sekä matemaattista osaamista mittaava osa (15. p). Valintakoe kestää kaksi tuntia, mutta kokeeseen on varattava aikaa järjestelyineen kolme tuntia.

**B**. **Kansainvälisen kaupan koulutusta** tarjotaan Lahden ammattikorkeakoulussa kevään yhteishaussa. Siinä käytetään samaa valintakoetta kuin liiketalouden koulutuksessa (ks. kohta 1A) ja se kuuluu samaan valintakoeryhmään.

**C. Palveluliiketoiminnan koulututusta** tarjotaan Lahden ammattikorkeakoulussa syksyn yhteishaussa. Siinä käytetään samaa valintakoetta kuin liiketalouden koulutuksessa (ks. kohta 1A) ja se kuuluu samaan valintakoeryhmään.

**D.** **Yrittäjyyden ja tiimijohtamisen koulutus** tarjotaan Tampereen ammattikorkeakoulussa. Opiskelijavalinta tehdään ennakkotehtävästä ja valintakokeesta saatavan yhteispistemäärän perusteella. Ennakkotehtävä (40 p) ja valintakoe (60 p). Kummastakin osuudesta on saatava vähintään 1 piste. Valintakoe on ma 6.6.2016. Yrittäjyyden ja tiimijohtamisen koulutus muodostaa oman valintakoeryhmänsä. Tarkemmat tiedot löytyvät opintopolku.fi / Tampereen ammattikorkeakoulun verkkosivuilta.

**E. Finanssi- ja talousasiantuntijan** **koulutus** tarjotaan HAAGA-HELIA ammattikorkeakoulussa. Valintakoe elokuussa 2016 alkavaan koulutukseen järjestetään ke 1.6.2016 klo 12.00. Kokeen kestoaika järjestelyineen on kolme tuntia, varsinainen koeaika on kaksi tuntia.
Valintakoe sisältää kolme osaa: kirjoitelma (10 p.), ennakkoaineistoon perustuvat monivalintatehtävät (15 p.) sekä loogista päättelyä ja matemaattista osaamista mittaava osa (15 p.). Matemaattisesta osiosta tulee saada vähintään kolme pistettä. Valintakokeen [ennakko](http://www.haaga-helia.fi/fi/ennakkoaineistot/finanssijatalousasiantuntija)aineisto on saatavilla verkossa 2.5.- 2.6.2016. Ennakkoaineisto ei saa olla mukana kokeessa. Hakijalla on oltava funktiolaskin mukana kokeessa. Finanssi- ja talousasiantuntijan koulutus muodostaa oman valintakoeryhmänsä.

**F. Myyntityön koulutus** on tarjolla HAAGA-HELIA ammattikorkeakoulussa ja Turun ammattikorkeakoulussa Myyntityön koulutuksen valintakoe on sama kuin Liiketalouden koulutuksen valintakoe (ks. kohta 1A) ja se kuuluu samaan valintakoeryhmään.

**G. Myyntityön ja visuaalisen markkinoinnin koulutus** Myyntityön ja visuaalisen markkinoinnin koulutus on tarjolla Haaga-Helia ammattikorkeakoulussa Porvoon toimipisteessä. Myyntityön ja visuaalisen markkinoinnin koulutuksen valintakoe on sama kuin Liiketalouden koulutuksen valintakoe (ks kohta 1A) ja se kuuluu samaan valintakoeryhmään.

**H. Myynnin ja markkinoinnin** koulutusta tarjotaan Kymenlaakson ammattikorkeakoulussa. Myynnin ja markkinoinnin valintakoe on sama kuin Liiketalouden koulutuksen valintakoe (ks. kohta 1A) ja se kuuluu samaan valintakoeryhmään**.**

**I. Liiketoiminnan logistiikan koulutuksen** päivätoteutukseen voi hakea vain kevään yhteishaussa. Koulutusta tarjotaan päivätoteutuksena Kymenlaakson ja Turun ammattikorkeakouluissa. Liiketoiminnan logistiikan valintakoe on sama kuin Liiketalouden koulutuksen valintakoe (ks. kohta 1A) ja se kuuluu samaan valintakoeryhmään.

**J. Johdon assistenttityön ja kielten koulutus** Kymenlaakson ammattikorkeakoulussa on syksyn yhteishaussa ja sen valintakoe on sama kuin Liiketalouden valintakoe (ks. kohta 1A) ja se kuuluu samaan valintakoeryhmään

1. **Johdon assistenttityön ja kielten koulutuksen** valintakoe on kevään yhteishaussa to 26.5.2016 ja ennakkoaineisto on saatavilla HAAGA-HELIAN verkkosivuilla 25.4.- 26.5.2016. Aineisto ei saa olla mukana valintakokeessa. Syksyn yhteishaussa valintakoe on to 27.10.2016 ja ennakkoaineisto on saatavilla HAAGA-HELIAN verkkosivuilla 26.9.-27.10.2016. Aineisto ei saa olla mukana valintakokeessa. Valintakokeessa on kolme osaa: kirjallinen koe (min/maks. pisteet 8 p./20 p.), kielikokeet ja ryhmähaastattelu (min./maks. pisteet 2 p./20 p.). Kielikoe on suoritettava englannissa ja yhdessä sellaisessa kielessä, joita hakija opiskelee. Valittavana ovat espanja, kiina, ranska, ruotsi, saksa ja venäjä. Kielikoe pohjautuu lukion tai sitä vastaavaan kielen oppimäärään ja testaa mm. kielen rakenteiden hallintaa. Hakija vapautetaan yhdestä tai kummastakin kielikokeesta, jos hän on saanut ylioppilaskirjoituksissa vähintään arvosanan M ko. kielessä (joko laaja tai suppea oppimäärä) tai hän puhuu tätä kieltä äidinkielenään. Jos hakija hylätään englannin kielen kokeesta, hänen valintakoepisteistään vähennetään 17 pistettä valintatapajonossa 1. Jos hakija hylätään muun kielen kuin englannin kokeesta, hänen valintakoepisteistään vähennetään 14 pistettä valintatapajonossa 1. Jos molemmat kielikokeet hylätään, ei hän voi tulla valituksi koulutukseen.

Valintakokeessa painotetaan soveltuvuutta alalle, motivaatiota ja oppimisvalmiuksia. Tarkemmat tiedot löytyvät opintopolku.fi verkkosivuilta. Johdon assistenttityön ja kielten koulutus HAAGA-HELIASSA muodostaa oman valintakoeryhmänsä.

1. **Kirjasto- ja tietopalvelualan koulutusta** tarjotaan Oulun, Seinäjoen ja Turun ammattikorkeakouluissa. Valintakoe järjestetään ti 7.6.2016, Seinäjoella, Turussa ja Oulussa. Valintakokeessa on kaksi osaa: ryhmähaastattelu (maks. 20 p.) sekä kirjallinen osa (maks. 20 p.). Valintakokeessa painotetaan soveltuvuutta alalle, motivaatiota ja oppimisvalmiuksia. Kokeeseen ei ole ennakkomateriaalia. Kirjasto- ja tietopalvelun koulutuksen osalta Oulun, Seinäjoen ja Turun ammattikorkeakoulut tekevät keskenään valintakoeyhteistyötä.
2. **Tietojenkäsittelyn** koulutuksen valintakoe on kevään yhteishaussa torstaina 9.6.2016 klo 12.00 ja syksyn yhteishaussa torstaina 3.11.2016 klo 12.00. Tietojenkäsittelyn koulutus muodostaa oman valintakoe-ryhmänsä. Ennakkoaineisto julkaistaan jokaisen valtakunnallista koetta käyttävän ammattikorkeakoulun Internet-sivuilla kevään haussa 9.5. - 9.6.2016ja syksyn haussa 3.10. - 3.11.2016. Aineisto ei saa olla mukana kokeessa.

Kokeessa mitataan kaikille yhteisellä kirjallisella osuudella loogisen ajattelun ja ongelmanratkaisun taitoa (maks.15 p.) sekä ennakkoaineistoon pohjautuen uuden tiedon omaksumista (maks.15 p.). Kirjallisen osion lisäksi valintakokeessa mitataan motivaatiota ja soveltuvuutta alalle (maks.10 p.), tämän osion jokainen valintakokeen järjestävä korkeakoulu toteuttaa parhaaksi katsomallaan tavalla esim. esseenä, haastatteluna tai näiden yhdistelmänä tai muulla sopivaksi katsomallaan tavalla. Kukin korkeakoulu julkaisee omilla hakusivuillaan tarkemmat tiedot motivaatiota ja suuntautumista mittaavan osion muodosta viimeistään hakuaikana.

Hakijan on saatava motivaatiota ja soveltuvuutta mittaavasta osiosta vähintään 4 pistettä ja koko valintakokeesta vähintään 12 pistettä voidakseen tulla valituksi.

1. **Turvallisuusalan koulutus** tarjotaan Laurea-ammattikorkeakoulussa ja valintakoe järjestetään kevään yhteishaussa ma 30.5.2016. Turvallisuusalan koulutus muodostaa oman valintakoeryhmänsä. Valintakokeen [ennakko](http://www.haaga-helia.fi/fi/ennakkoaineistot/finanssijatalousasiantuntija)aineisto on saatavilla verkossa 29.4.- 30.5.2016. Valintakoe sisältää kirjallisen kokeen ja haastattelun tai kirjoitelman. Ennakkoaineisto ei saa olla mukana kokeessa.

**Monimuotototeutus**

**Koulutukset ja hakukohteet**

Yleinen hakukelpoisuus tutkintoon johtaviin koulutuksiin on kerrottu valintaperustesuosituksen yleisessä osassa.

Liiketalouden ammattikorkeakoulututkintoon johtavien koulutusten monimuotototeutuksiin on neljä suomenkielistä ja kaksi ruotsinkielistä hakukohdetta. Taulukkoon on koottu sekä koulutusten että hakukohteiden nimet siinä muodossa, jossa niitä suositellaan käytettäväksi. Taulukon vasemmanpuoleisessa sarakkeessa on tarjottavan koulutuksen nimi ja oikeanpuoleisessa sarakkeessa hakukohteen nimi. Koulutukseen voi johtaa yksi tai useampi hakukohde.

**Taulukko 2 Liiketalouden ammattikorkeakoulututkintoon johtavat koulutukset (monimuotototeutukset) ja hakukohteet**



**Työkokemuspisteet**

Työkokemuspisteitä suositellaan hyödynnettäväksi lähinnä monimuotokoulutusten valinnoissa. Työkokemuspisteitä laskettaessa otetaan huomioon vain 18-vuotiaana tai sen jälkeen hankittu työkokemus, joka on kertynyt kevään haussa viimeistään 31.7./ ja syksyn haussa viimeistään 31.12). Kaksi kuukautta yleistä (ei tarvitse olla alakohtaista) työkokemusta tuottaa yhden pisteen.

Osa-aikatyö muunnetaan kokoaikaiseksi niin, että 150 tuntia tai 20 täysimittaista työpäivää (vähintään 7 tuntia päivää kohti) vastaa yhtä kuukautta. Työkokemuksen ei tarvitse olla yhtäjaksoista eikä saman työnantajan palveluksessa hankittua. Työkokemukseksi ei lueta työharjoittelua eikä työssä oppimista, jos ne sisältyvät haussa käytettyyn tutkintoon. Varusmiespalvelusta, siviilipalvelusta tai hoitovapaata ei lasketa työkokemukseksi. Pisteitä voi saada vain työkokemuksesta, josta on työnantajan todistus. Yrittäjyys hyväksytään työkokemukseksi, jos siitä on todistus, joka osoittaa, että hakija on tai on ollut YEL (yrittäjäeläkevakuutus)- tai MYEL (viljelijöiden, metsätilallisten, kalastajien ja poronhoitajien sekä heidän perheenjäsentensä työeläkevakuutus).

Työkokemuksen määrä on pystyttävä osoittamaan työtodistuksin, jotka tarkistetaan valituiksi tulleilta.Alkuperäiskielisen työtodistuskopion lisäksi on toimitettava virallisen kielenkääntäjän suomeksi, ruotsiksi tai englanniksi tekemä käännöskopio työtodistuksesta, jos työtodistuksen kieli ei ole mikään näistä. Käännöksessä tulee olla kääntäjän allekirjoitus ja leima. Kopiot toimitetaan vasta opiskelupaikan vastaanoton yhteydessä.

 **Opiskelijavalinta**

Hakijat voidaan valita kahdella eri tavalla:

**VALINTATAPA 1: VALINTAKOE**

Valintakoe 70 pistettä

**VALINTATAPA 3:** **VALINTAKOE JA TYÖKOKEMUS**

Valintakoe 70 pistettä
Työkokemus 30 pistettä
Yhteensä 100 pistettä

Ammattikorkeakoulut määrittelevät hakokohdekohtaisesti, kuinka monta aloituspaikkaa osoittavat kumpaankin jonoon käyttäessään molempia jonoja.

**Valintakoe**

Ammattikorkeakoulun valintakokeisiin kutsutaan kaikki hakukelpoiset hakijat. Valintakokeesta on saatava vähintään 28 pistettä (maks. 70 pistettä). Valintakoetulos on voimassa kyseisen haun ajan. Mikäli jokin koulutus poikkeaa tästä, se on mainittu alla ko. koulutuksen kohdalla. Ammattikorkeakoulut tekevät yhteistyötä, jossa samaan valintakoeryhmään kuuluvat koulutukset hyväksyvät sellaisenaan toisessa ammattikorkeakoulussa suoritetun valintakokeen. Hakijan on osallistuttava valintakokeen kaikkiin osioihin. Mikäli jokin osio jää tekemättä, valintakoe hylätään.

1. **A. Liiketalouden koulutuksen** valintakoeryhmän valtakunnalliset valintakokeet järjestetään kevään yhteishaussa ke 25.5.2016 ja syksyn yhteishaussa ke 2.11.2016 klo 12.00.

Valtakunnallisessa liiketalouden koulutuksen valintakokeessa on seuraavat osat: kirjoitelma ja/tai haastattelu (30 p.), ennakkoaineistoon pohjautuvat monivalintatehtävät (20 p.) ja loogista päättelyä sekä matemaattista osaamista mittaava osa (20 p.). Ennakkoaineisto julkaistaan jokaisen valtakunnallista koetta käyttävän ammattikorkeakoulun Internet-sivuilla kevään haussa 25.4. – 25.5.2016 ja syksyn haussa 30.9.- 2.11.2016. Aineisto ei saa olla mukana koetilanteessa. Kirjallinen koe kestää kaksi tuntia, mutta kokeeseen on varattava aikaa mahdollisine haastatteluineen 3 - 6 tuntia.

**B**. Liiketalouden koulutukseen kuuluvaa **pk-yrittäjyyden koulutus** tarjotaan Seinäjoen ammattikorkeakoulussa. Siihen voi hakea syksyn yhteishaussa osallistumalla liiketalouden valtakunnalliseen valintakokeeseen (ks. kohta 1) ja se kuuluu samaan valintakoeryhmään liiketalouden koulutusten kanssa.

1. **Hankinta ja myyntiosaamisen** koulutuksen monimuotototeutus tarjotaan kevään yhteishaussa Turun ammattikorkeakoulussa. Valintakokeena on ennakkotehtävä, joka on nettisivuilla (www.turkuamk.fi) julkaistuna 15.02.- 31.05.2016.
2. **Liiketoiminnan logistiikan** koulutuksen monimuotototeutus tarjotaan kevään yhteishaussa Lahden ammattikorkeakoulussa ja siihen voi hakea osallistumalla liiketalouden valtakunnalliseen valintakokeeseen (ks. kohta 1) ja se kuuluu samaan valintakoeryhmään liiketalouden koulutusten kanssa**.**
3. **Kirjasto- ja tietopalvelualan koulutuksen** monimuotototeutus tarjotaan kevään yhteishaussa Turun ammattikorkeakoulussa**.** Valintakoe järjestetään ma 23.5.2016 Turussa. Valintakokeessa on kaksi osaa: ryhmähaastattelu (maks. 35 p.) sekä kirjallinen osa (maks. 35 p). Valintakokeessa painotetaan soveltuvuutta alalle, motivaatiota ja oppimisvalmiuksia.  Kokeeseen ei ole ennakkomateriaalia.
4. **Tietojenkäsittelyn** koulutuksen valintakoe on kevään yhteishaussa torstaina 9.6.2016 klo 12.00 ja syksyn yhteishaussa torstaina 3.11.2016 klo 12.00. Tietojenkäsittelyn koulutus muodostaa oman valintakoeryhmänsä. Ennakkoaineisto julkaistaan jokaisen valtakunnallista koetta käyttävän ammattikorkeakoulun Internet-sivuilla kevään haussa 9.5.- 9.6. ja syksyn haussa 3.10.- 3.11.2016**.** Aineisto ei saa olla mukana valintakokeessa.

Valintakokeessa mitataan kaikille yhteisellä kirjallisella osuudella loogisen ajattelun ja ongelmanratkaisun taitoa (maks. 20 p.) sekä ennakkoaineistoon pohjautuen uuden tiedon omaksumista (maks. 30 p.).

Kirjallisen osion lisäksi valintakokeessa mitataan motivaatiota ja soveltuvuutta alalle (maks. 20 p.). Tämän osion jokainen valintakokeen järjestävä korkeakoulu toteuttaa parhaaksi katsomallaan tavalla esim. esseenä, haastatteluna tai näiden yhdistelmänä tai muulla sopivaksi katsomallaan tavalla. Kukin korkeakoulu julkaisee omilla hakusivuillaan tarkemmat tiedot motivaatiota ja suuntautumista mittaavan osion muodosta.

Hakijan on saatava motivaatiota ja soveltuvuutta mittaavasta osiosta vähintään 8 pistettä ja koko valintakokeesta vähintään 25 pistettä voidakseen tulla valituksi.

## 12.2 Vieraskielinen koulutus

 **Päivätoteutus / Full-time studies**

 **Koulutukset ja hakukohteet**

Yleinen hakukelpoisuus tutkintoon johtaviin koulutuksiin on kerrottu valintaperustesuosituksen yleisessä osassa. Liiketalouden ammattikorkeakoulututkintoon johtavien vieraskielisten koulutusten päivätoteutuksiin on kahdeksan hakukohdetta. Taulukkoon on koottu sekä koulutusten että hakukohteiden nimet siinä muodossa, jossa niitä suositellaan käytettäväksi. Taulukossa on esitetty vasemmanpuoleisessa sarakkeessa tarjottavan koulutuksen nimi ja oikeanpuoleisessa sarakkeessa hakukohteen nimi.

**Taulukko 3 Liiketalouden ammattikorkeakoulututkintoon johtavat vieraskieliset koulutukset (päivätoteutukset) ja hakukohteet**



**Opiskelijavalinta**

Hakijat voidaan valita kahdella eri tavalla:

**VALINTATAPA 1: VALINTAKOE**

Valintakoe 40 pistettä

**VALINTATAPA 2: KOULUMENESTYS JA VALINTAKOE (koskee vain ylioppilastutkinnolla hakevia)**

**Vaihtoehto 2B**

Koulumenestys 60 pistettä (ylioppilastutkinnon arvosanat)

Valintakoe 40 pistettä

Yhteensä 100 pistettä

Ammattikorkeakoulut määrittelevät hakokohdekohtaisesti, kuinka monta aloituspaikkaa osoittavat kumpaankin jonoon.

 **Koulumenestys**

Vieraskielisen koulutuksen päivätoteutuksessa koulumenestyspisteet lasketaan samoin kuin suomenkielisen ja ruotsinkielisen koulutuksen päivätoteutuksessa.

**Valintakokeet**

Ammattikorkeakoulun valintakokeisiin kutsutaan kaikki hakukelpoiset hakijat. Valintakokeesta on saatava vähintään 10 pistettä (maks. 40 pistettä) Mikäli jokin koulutus poikkeaa tästä, se on mainittu alla ko. koulutuksen kohdalla. Valintakoetulos on voimassa kyseisen haun ajan.
Ammattikorkeakoulut voivat tehdä yhteistyötä, jossa samaan valintakoeryhmään kuuluvat koulutukset hyväksyvät sellaisenaan toisessa ammattikorkeakoulussa suoritetun valintakokeen.

1. **Business Management** koulutuksen valintakoe on sama kuin International Business koulutuksen valintakoe (ks. kohta 2) ja se kuuluu samaan valintakoeryhmään.
2. **International Business** koulutuksen valtakunnallinen valintakoe on kevään yhteishaussa 20.4.2016 ja syksyn yhteishaussa 27.10.2016. Valintakoe koostuu seuraavista osista (min./maks.) pisteet): essee (3 p./10 p.), monivalintakysymykset (2 p./6 p.), matemaattis-loogista ajattelua mittaava osa 2 p./8 p.) ja haastattelu (3 p./16 p.) Kokeessa on pakollinen integroitu englannin kielen taitoa mittaava osa. Hakijan on suoritettava kaikki osat hyväksyttävästi. Kokeessa mitataan opiskeluvalmiuksia ja tiimissä toimimista, suullista ja kirjallista ilmaisukykyä sekä matemaattis-loogista päättelykykyä. Tarkemmat tiedot löytyvät opintopolku.fi verkkosivuilta. International Business koulutukset tekevät keskenään valintakoeyhteistyötä.
3. **European Business Administration** koulutus ei ota osaa valintakoeyhteistyöhön vaan sillä on oma valintakoe (muodostaa oman valintakoeryhmänsä), jonka pisteytys ei noudata edellä mainittua pisteytystapaa. Valintakoe järjestetään to 31.3.2016 ja sen voi suorittaa vain Suomessa. Hakijoiden englanninkielentaito arvioidaan osana valintakoetta ja hakijan tulee suorittaa kaikki valintakokeen osiot hyväksyttäväksi voidakseen tulla valituksi. Tarkemmat tiedot löytyvät opintopolku.fi verkkosivuilta**.**
4. **International Business and Logistic** koulutus ei ota osaa valintakoeyhteistyöhön vaan sillä on oma valintakoe (muodostaa oman valintakoeryhmänsä), jonka pisteytys ei noudata edellä mainittua pisteytystapaa. Valintakoe järjestetään ke 30.3.2016 ja sen voi suorittaa vain Suomessa. Hakijoiden englanninkielentaito arvioidaan osana valintakoetta ja hakijan tulee suorittaa kaikki valintakokeen osiot hyväksyttäväksi voidakseen tulla valituksi. Tarkemmat tiedot löytyvät opintopolku.fi verkkosivuilta.
5. **Business Information Technology** koulutuksen valtakunnallinen valintakoe on kevään yhteishaussa pe 22.4.2016 ja se muodostaa oman valintakoeryhmänsä. Valintakoe koostuu kolmesta osasta: Ennakkomateriaaliin perustuvasta kirjoitustehtävästä (min./maks. pisteet 2 p./10 p.), matemaattis-loogista päättelykykyä mittaavasta tehtävästä (min./maks. pisteet 6 p./20 p.) ja opiskeluvalmiuksia sekä englanninkielen taitoa mittaavasta ryhmäkeskustelusta tai haastattelusta (min./maks. pisteet 2 p./10 p.). Kokeessa mitataan alalle soveltuvuutta, opiskeluvalmiuksia ja tiimissä toimimista, suullista ja kirjallista ilmaisukykyä sekä matemaattis-loogista päättelykykyä. Hakijoiden englanninkielentaito arvioidaan osana valintakoetta ja hakijan tulee suorittaa kaikki valintakokeen osiot hyväksyttävästi voidakseen tulla valituksi. BIT-koulutukset tekevät keskenään valintakoeyhteistyötä. Tarkemmat tiedot opintopolku.fi verkkosivulla

6. **Security Management** koulutuksen valintakoe on ti 19.4.2016 ja se muodostaa oman valintakoeryhmänsä. Koe muodostuu kirjallisesta ja suullisesta osasta. Kirjallinen koostuu artikkelista (min/max pisteet 5 p./16 p.) ja siihen pohjautuvasta esseestä sekä matemaattis-loogisista tehtävistä (min/max pisteet 2 p/12 p.). Suullisen osan muodostaa joko haastattelu tai ryhmäkeskustelu (min/max pisteet 3 p./12 p.) ja siinä mitataan motivaatiota sekä englanninkielen hallintaa. Hakijan tulee suorittaa kaikki osat hyväksytysti. Tarkemmat tiedot opintopolku.fi –sivulla.

**Monimuotototeutus / Part-time studies**

**Koulutukset ja hakukohteet**

Yleinen hakukelpoisuus tutkintoon johtaviin kouluksiin on kerrottu valintaperustesuosituksen yleisessä osassa. Liiketalouden ammattikorkeakoulututkintoon johtavan vieraskielisen koulutuksen monimuotototeutukseen on yksi hakukohde. Taulukkoon on koottu sekä koulutusten että hakukohteiden nimet siinä muodossa, jossa niitä suositellaan käytettäväksi. Taulukossa on esitetty vasemmassa sarakkeessa tarjottavan koulutuksen nimi ja oikeanpuoleisessa sarakkeessa hakukohteen nimi.

**Taulukko 4 Liiketalouden ammattikorkeakoulututkintoon johtava vieraskielinen koulutus (monimuotototeutus) ja hakukohde**



 **Opiskelijavalinta**

Hakijat voidaan valita neljällä eri tavalla (ks. valintaperustesuosituksen yleinen osa):

**VALINTATAPA 1: VALINTAKOE**

Valintakoe 70 pistettä

**VALINTATAPA 3:** **VALINTAKOE JA TYÖKOKEMUS**

Valintakoe 70 pistettä
Työkokemus 30 pistettä
Yhteensä 100 pistettä

Ammattikorkeakoulut määrittelevät hakokohdekohtaisesti, kuinka monta aloituspaikkaa osoittavat kumpaankin jonoon.

**Valintakokeet**

Ammattikorkeakoulun valintakokeisiin kutsutaan kaikki hakukelpoiset hakijat. Valintakokeesta on saatava vähintään 28 pistettä (maks. 70 pistettä). Valintakoetulos on voimassa kyseisen haun ajan. Ammattikorkeakoulut tekevät yhteistyötä, jossa samaan valintakoeryhmään kuuluvat koulutukset hyväksyvät sellaisenaan toisessa ammattikorkeakoulussa suoritetun valintakokeen.

**AIKATAULULIITE
Ammattikorkeakouluhaut vuonna 2016, todistusten ja liitteiden ym. toimitusaikataulu**

AMMATTIKORKEAKOULUTUTKINTOON JOHTAVA KOULUTUS

Vaadittujen asiakirjojen on saavuttava perille ilmoitettuun määräaikaan mennessä (postileiman päiväys ei riitä). Koulutusalakohtaiset poikkeavat päivämäärät ilmoitetaan erikseen korkeakoulujen hakusivuilla ja alakohtaisissa valintaperusteissa.

|  |  |  |  |
| --- | --- | --- | --- |
| **Asiakirja** | **Kevään hakuaika I****8.1. – 27.1.2016** | **Kevään hakuaika II****16.3. – 6.4.2016** | **Syksyn hakuaika****7. – 21.9.2016** |
| Suomalainen tutkintotodistus:1. tutkinnon oltava valmis ja tutkintotodistuksen kopio toimitettava hakijapalveluihin(\* = hakukautena valmistuvat)
2. vuonna 1990 tai sen jälkeen valmistuneiden ylioppilaiden arvosanat
3. ennen vuotta 1990 valmistuneiden ylioppilaiden toimitettava todistuskopiot hakijapalveluihin
4. alkuperäisen tutkintotodistuksen tarkistus
 | 1. pe 15.7.2016 klo 15 mennessä
2. saadaan suoraan ylioppilastutkinto-lautakunnalta
3. ke 10.2.2016 klo 15 mennessä
4. opintojen alkaessa
 | 1. pe 15.7.2016 klo 15 mennessä
2. saadaan suoraan ylioppilastutkinto-lautakunnalta
3. ke 20.4.2016 klo 15 mennessä
4. opintojen alkaessa
 | 1. pe 9.12.2016 klo 15 mennessä

\* pe 30 .12.2016 klo 15 mennessä 1. saadaan suoraan ylioppilastutkinto-lautakunnalta
2. ke 28.9.2016 klo 15 mennessä
3. opintojen alkaessa
 |
| Kansainvälinen ylioppilastutkinto (IB, EB, RP):1. tutkintotodistuksen kopio ja virallinen käännös toimitettava hakijapalveluihin (\* = hakukautena valmistuvat)
2. alkuperäisen tutkintotodistuksen ja virallisen käännöksen tarkistus
 | 1. pe 15.7.2016 klo 15 mennessä\* 2.9.2016 klo 15 mennessä
2. opintojen alkaessa
 | 1. pe 15.7.2016 klo 15 mennessä\* 2.9.2016 klo 15 mennessä
2. opintojen alkaessa
 | 1. pe 9.12.2016 klo 15 mennessä

\* pe 30 .12.2016 klo 15 mennessä 1. opintojen alkaessa
 |
| Suomen ulkopuolella suoritettu EU-/ETA-maan kansalaisen tutkinto:1. tutkinnon oltava valmis ja tutkintotodistuksen kopio ja virallinen käännös toimitettava hakijapalveluihin (ei koske hakukautena valmistuvia)
2. hakukautena valmistuvan tutkintotodistuksen kopio ja virallinen käännös on toimitettava hakijapalveluihin
3. alkuperäisen tutkintotodistuksen tarkistus
 | 1. ke 10.2.2016 klo 15 mennessä

2) pe 15.7.2016 klo 15 mennessä1. opintojen alkaessa
 | 1. ke 20.4.2016 klo 15 mennessä
2. pe 15.7.2016 klo 15 mennessä
3. opintojen alkaessa
 | 1. ke 28.9.2016 klo 15 mennessä
2. pe 30.12.2016 klo 15 mennessä

1. opintojen alkaessa
 |
| Suomen ulkopuolella suoritettu ei EU-/ETA-maan kansalaisen tutkinto:1. tutkinnon oltava valmis
2. tutkintotodistuksen kopio ja virallinen käännös toimitettava hakijapalveluihin
3. alkuperäisen tutkintotodistuksen ja virallisen käännöksen tarkistus
 | 1. ke 27.1.2016 mennessä
2. ke 10.2.2016 klo 15 mennessä
3. opintojen alkaessa
 | 1. ke 6.4.2016 mennessä
2. ke 20.4.2016 klo 15 mennessä
3. opintojen alkaessa
 | 1. ke 21.9.2016 mennessä
2. ke 28.9.2016 klo 15 mennessä
3. opintojen alkaessa
 |
| Työtodistukset:1. työkokemuksen oltava hankittuna
2. työtodistuksien kopiot toimitettava hakijapalveluihin
3. alkuperäisten todistusten tarkistus
 | 1. 31.7.2016 mennessä
2. pe 15.7.2016 klo 15 mennessä
3. opintojen alkaessa
 | 1. 31.7.2016 mennessä
2. pe 15.7.2016 klo 15 mennessä
3. opintojen alkaessa
 | 1. 31.12.2016 mennessä
2. pe 9.12.2016 klo 15 mennessä
3. opintojen alkaessa
 |
| Ei EU-/ETA-maan kansalaisten englannin kielen taidon osoittaminen haettaessa englanninkieliseen koulutukseen (ei koske Suomessa suoritetulla tutkinnolla hakevia): hakuaikana voimassa oleva todistus englannin kielen taidosta toimitettava hakijapalveluihin | ke 10.2.2016 klo 15 mennessä | ke 20.4.2016 klo 15 mennessä | ke 28.9.2016 klo 15 mennessä |
| Vapautus englanninkielisen koulutuksen kielikokeista: englannin, ruotsin ja suomen kielen hakuaikana voimassa oleva kielitodistus toimitettava hakijapalveluihin | ke 10.2.2016 klo 15 mennessä | ke 20.4.2016 klo 15 mennessä | ke 28.9.2016 klo 15 mennessä |
| Pakolaisen tai pakolaiseen rinnastettavassa asemassa olevan hakijan turvapaikkapäätös tai oleskelulupa suojelun perusteella on toimitettava hakijapalveluihin | ke 10.2.2016 klo 15 mennessä | ke 20.4.2016 klo 15 mennessä | ke 28.9.2016 klo 15 mennessä |
| Ennakkotehtävät on toimitettava(ks. korkeakoulun nettisivut/Opintopolku) | ammattikorkeakoulun ilmoittamaan määräaikaan mennessä  | ammattikorkeakoulun ilmoittamaan määräaikaan mennessä | ammattikorkeakoulun ilmoittamaan määräaikaan mennessä |
| Harkinnanvarainen hakija: korkeakoulun määrittelemät liitteet toimitettava korkeakouluun (ks. korkeakoulun nettisivut/Opintopolku) | ke 10.2.2016 klo 15 mennessä | ke 20.4.2016 klo 15 mennessä | ke 28.9.2016 klo 15 mennessä |
| Esteettömyys opiskelijavalinnoissa:hakemus valintakokeen erityisjärjestelyistä toimitettava korkeakouluun (ks. korkeakoulun nettisivut/Opintopolku) | ke 10.2.2016 klo 15 mennessä tai akuuteissa tapauksissa välittömästi valintakoekutsun saatuaan | ke 20.4.2016 klo 15 mennessätai akuuteissa tapauksissa välittömästi valintakoekutsun saatuaan | ke 28.9.2016 klo 15 mennessätai akuuteissa tapauksissa välittömästi valintakoekutsun saatuaan |
| Varsinaiseen valintaan vaikuttavien työkokemustietojen muutokset ilmoitettava hakijapalveluihin  | pe 13.5.2015 klo mennessä | to 9.6. klo 15 mennessä | to 10.11.2015 klo 15 mennessä |

YLEMPÄÄN AMMATTIKORKEAKOULUTUTKINTOON JOHTAVA KOULUTUS

Vaadittujen asiakirjojen on saavuttava perille ilmoitettuun määräaikaan mennessä (postileiman päiväys ei riitä). Koulutusalakohtaiset poikkeavat päivämäärät ilmoitetaan erikseen korkeakoulujen hakusivuilla ja alakohtaisissa valintaperusteissa.

|  |  |  |  |
| --- | --- | --- | --- |
| **Asiakirja** | **Kevään hakuaika I****8.1. – 27.1.2016** | **Kevään hakuaika II****16.3. – 6.4.2016** | **Syksyn hakuaika****7. – 21.9.2016** |
| Suomessa suoritettu tutkinto tai Suomen ulkopuolella suoritettu EU/ETA-maan kansalaisen tutkinto:1. tutkinnon oltava valmis ja tutkintotodistuksen kopio toimitettava hakijapalveluihin
2. alkuperäisen tutkintotodistuksen tarkistus
 | 1. pe 15.7.2016 klo 15 mennessä
2. opintojen alkaessa
 | 1. pe 15.7.2016 klo 15 mennessä
2. opintojen alkaessa
 | 1. pe 9.12.2016 klo 15 mennessä
2. opintojen alkaessa
 |
| Suomen ulkopuolella suoritettu tutkinto:1. tutkinnon oltava valmis (ei koske EU/ETA kansalaisia)
2. tutkintotodistuksen kopio toimitettava hakijapalveluihin (ei koske EU/ETA kansalaisia)
3. alkuperäisen tutkintotodistuksen tarkistus
 | 1. ke 27.1.2016 klo 15 mennessä
2. ke 10.2.2016 klo 15 mennessä
3. opintojen alkaessa
 | 1. ke 6.4.2016 klo 15 mennessä
2. ke 20.4.2016 klo 15 mennessä
3. opintojen alkaessa
 | 1. ke 21.9.2016 klo 15 mennessä
2. ke 28.9.2016 klo 15 mennessä
3. opintojen alkaessa
 |
| Työtodistukset:1. työkokemuksen oltava hankittuna
2. työtodistuksien kopiot toimitettava hakijapalveluihin
3. alkuperäisten todistusten tarkistus
 | 1. 31.7.2016 mennessä
2. pe 15.7.2016 klo 15 mennessä
3. opintojen alkaessa
 | 1. 31.7.2016 mennessä
2. pe 15.7.2016 klo 15 mennessä
3. opintojen alkaessa
 | 1. 31.12.2016 mennessä
2. pe 9.12.2016 klo 15 mennessä
3. opintojen alkaessa
 |
| Ennakkotehtävät on toimitettava(ks. korkeakoulun nettisivut/Opintopolku) | ammattikorkeakoulun ilmoittamaan määräaikaan mennessä | ammattikorkeakoulun ilmoittamaan määräaikaan mennessä | ammattikorkeakoulun ilmoittamaan määräaikaan mennessä |
| Esteettömyys opiskelijavalinnoissa: hakemus valintakokeen erityisjärjestelyistä toimitettava hakijapalveluihin(ks. korkeakoulun nettisivut/Opintopolku) | ke 10.2.2016 klo 15 mennessätai akuuteissa tapauksissa välittömästi valintakoekutsun saatuaan  | ke 20.4.2016 klo 15 mennessätai akuuteissa tapauksissa välittömästi valintakoekutsun saatuaan | ke 28.9.2016 klo 15 mennessätai akuuteissa tapauksissa välittömästi valintakoekutsun saatuaan |
| Hakukelpoisuuteen vaikuttavien työkokemustietojen muutokset ilmoitettava hakijapalveluihin | ke 10.2.2016 klo 15 mennessä | ke 20.4.2016 klo 15 mennessä | ke 28.9.2016 klo 15 mennessä |
| Varsinaiseen valintaan vaikuttavien työkokemustietojen muutokset ilmoitettava hakijapalveluihin  | pe 13.5.2015 klo mennessä | to 9.6. klo 15 mennessä | to 10.11.2015 klo 15 mennessä |